cyanic-selkie/wikianc huggingface dataset:
അഗ്നികുണ്ഡം (നക്ഷത്രരാശി)
ജ്യോതിശാസ്ത്രവസ്തുക്കൾ
പ്രപഞ്ചത്തിലെ ഏറ്റവും ദൂരെയുള്ള വസ്തുക്കളെ അന്വേഷിക്കുന്നത് പ്രധാനമായും അഗ്നികുണ്ഡത്തിന്റെ പശ്ചാത്തലത്തിലാണ്. ഹബിൾ അൾട്രാ ഡീപ് ഫീൽഡ് സ്ഥിതി ചെയ്യുന്നത് അഗ്നികുണ്ഡത്തിലാണ്. താരാപഥങ്ങളുടെ ചെറിയ ക്ലസ്റ്ററായ ഫോർനാക്സ് ക്ലസ്റ്ററിന്റെ ഭൂരിഭാഗവും അഗ്നികുണ്ഡത്തിലാണുള്ളത്. ബ്രിട്ടനിലെ റോയൽ ആസ്ട്രോണമിക്കൽ സൊസൈറ്റിയുടെ ഒരു മീറ്റിംഗിൽ ക്വീൻസ്ലാൻഡ് യൂണിവേഴ്സിറ്റിയിൽ നിന്നുള്ള ഒരു സംഘം ഈ നക്ഷത്രസമൂഹത്തിലെ 40 അജ്ഞാത "കുള്ളൻ" ഗാലക്സികളെ കുറിച്ച് വിവരിച്ചു. ഹബിൾ ബഹിരാകാശ ദൂരദർശിനിയും യൂറോപ്യൻ സതേൺ ഒബ്സർവേറ്ററിയുടെ വെരി ലാർജ് ടെലിസ്കോപ്പും ഉപയോഗിച്ചുള്ള തുടർ നിരീക്ഷണങ്ങൾ ഈ അൾട്രാ കോംപാക്റ്റ് കുള്ളൻമാർ മുമ്പ് കണക്കാക്കിയിരുന്നതിനേക്കാൾ വളരെ ചെറുതാണെന്ന് വ്യക്തമാക്കി. ഏകദേശം 120 പ്രകാശവർഷം മാത്രമാണ് ഇവയുടെ വ്യാസം. `UDFj-39546284 എന്നത് ഫോർനാക്സിൽ സ്ഥിതി ചെയ്യുന്ന ഒരു കാൻഡിഡേറ്റ് പ്രോട്ടോഗാലക്സിയാണ്. എന്നാൽ സമീപകാല വിശകലനങ്ങൾ സൂചിപ്പിക്കുന്നത് ഇത് ഒരു ചെറിയ റെഡ് ഷിഫ്റ്റ് ഉറവിടമാകാനാണ് സാധ്യത എന്നാണ്.
GRB 190114C എന്നത് 4.5 ബില്യൺ പ്രകാശവർഷം അകലെ സ്ഥിതി ചെയ്യുന്ന ഒരു ഗാലക്സിയിൽ നിന്നുള്ള ശ്രദ്ധേയമായ ഗാമാ റേ  വിസ്ഫോടനമാണ്   ഇത് 2019 ജനുവരിയിൽ ആദ്യം കണ്ടെത്തി. ജ്യോതിശാസ്ത്രജ്ഞരുടെ അഭിപ്രായത്തിൽ മഹാവിസ്ഫോടനത്തിന് ശേഷം പ്രപഞ്ചത്തിലുണ്ടായ ഏറ്റവും വലിയ സ്ഫോടനമാണിത്.
ബാഹ്യ ലിങ്കുകൾ
വർഗ്ഗം:നക്ഷത്രരാശികൾ
മുന്ന
ഒരു മലയാളം, തമിഴ് ചലച്ചിത്രനടനാണ് മുന്ന. തമിഴിലാണ് കൂടുതൽ ശ്രദ്ധേയങ്ങളായ വേഷങ്ങൾ അവതരിപ്പിച്ചിട്ടുള്ളത്. മലയാളം അഭിനേത്രിയായ ജയഭാരതിയുടെ സഹോദരീപുത്രനാണ് മുന്ന.
ജീവിതരേഖ
എറണാകുളം ജില്ലയിലെ അങ്കമാലി സ്വദേശികളായ മാതാപിതാക്കളിൽ ചെന്നൈയിൽ ജനിച്ചു. കെന്നി സൈമൺ എന്നാണ് യഥാർഥ നാമം. അങ്കമാലി ലിറ്റിൽ ഫ്ലവർ ഹോസ്പിറ്റലിൽ നിന്നും ഫിസിയോതെറാപ്പി പരിശീലനം പൂർത്തിയാക്കി. തമിഴ് ചലച്ചിത്രമേഖലയിൽ പ്രവേശിച്ച ശേഷം അശ്വിൻ എന്ന നാമം സ്വീകരിച്ചെങ്കിലും തുടർച്ചയായി നേരിട്ട പരാജയങ്ങൾ മൂലം തന്റെ ഓമനപ്പേരായ മുന്ന എന്ന പേര് സ്വീകരിച്ചു. 2010 ഫെബ്രുവരി 7-ന് തൃശ്ശൂർ സ്വദേശിനി ബെറ്റിയെ വിവാഹം ചെയ്തു.
പുറത്തേക്കുള്ള കണ്ണികൾ
വർഗ്ഗം:ജനിച്ച വർഷം ഇല്ലാത്ത ജീവചരിത്രലേഖനങ്ങൾ വർഗ്ഗം:മേയ് 1-ന് ജനിച്ചവർ വർഗ്ഗം:മലയാളചലച്ചിത്രനടന്മാർ വർഗ്ഗം:തമിഴ്‌ചലച്ചിത്രനടന്മാർ
റോഷൻ ആൻഡ്രൂസ്
മലയാളചലച്ചിത്രത്തിലെ ഒരു സംവിധായകനാണ് റോഷൻ ആൻഡ്രൂസ്. ഉദയനാണു് താരം, നോട്ട്‌ബുക്ക്   , ഇവിടം സ്വർഗമാണ് എന്നീ ശ്രദ്ധേയമായ ചിത്രങ്ങൾ സംവിധാനം ചെയ്തു.
ചലച്ചിത്രജീവിതം
2005-ൽ പുറത്തിറങ്ങിയ ഉദയനാണ് താരം ആണ് റോഷൻ സം‌വിധാനം ചെയ്ത ആദ്യ ചിത്രം. മോഹൻ ലാൽ നായകനായ ഈ ചിത്രം ആ വർഷത്തെ വൻവിജയം നേടിയ ചിത്രങ്ങളിൽ ഒന്നായിരുന്നു. തുടർന്ന് 2006-ൽ നോട്ട്ബുക്ക് എന്നൊരു ചിത്രം കൂടി ഇദ്ദേഹം സം‌വിധാനം ചെയ്തുവെങ്കിലും ഈ ചിത്രത്തിന് ആദ്യ ചിത്രത്തിന്റെ ഗംഭീരവിജയം ആവർത്തിക്കാനായില്ല.
2009-ൽ മോഹൻ ലാലിനെ നായകനാക്കി കാസനോവ എന്നൊരു ചിത്രം കൂടി ഇദ്ദേഹം സം‌വിധാനം ചെയ്യാൻ ഒരുങ്ങിയെങ്കിലും ഇതിന്റെ നിർമ്മാതാക്കളായ കോൺഫിഡന്റ് ഗ്രൂപ്പ് പാതിവഴിയിൽ വച്ച് പിന്മാറിയതിനാൽ ഈ സിനിമയുടെ ചിത്രീകരണം മുടങ്ങി. എന്നാൽ ഈ ചിത്രം മുടങ്ങിയിട്ടില്ലെന്നും മോഹൻ ലാൽ നായകനായി ജയിംസ് ആൽബർട്ട് എഴുതുന്ന ചിത്രം പൂർത്തിയായാലുടൻ കാസനോവയുടെ ചിത്രീകരണം ആരംഭിക്കുമെന്ന് അദ്ദേഹം പിന്നീട് വ്യക്തമാക്കി. ഇവിടം സ്വർഗമാണ് എന്ന ഈ ചിത്രം 2009 ഡിസംബറിൽ പുറത്തിറങ്ങി.
അവലംബം
വർഗ്ഗം:മലയാളചലച്ചിത്രസംവിധായകർ വർഗ്ഗം:മികച്ച നവാഗതസംവിധായകർക്കുള്ള കേരളസംസ്ഥാന ചലച്ചിത്രപുരസ്കാരം ലഭിച്ചവർ വർഗ്ഗം:1975-ൽ ജനിച്ചവർ
പ്രിഡേറ്റേഴ്സ് (ചലച്ചിത്രം)
2010-ൽ പുറത്തിറങ്ങിയ അമേരിക്കൻ ശാസ്ത്രകല്പിത ആക്ഷൻ ചലച്ചിത്രമാണ് പ്രിഡേറ്റേഴ്സ്. നിമ്രോദ് അൻറ്റാൾ ആണ് സംവിധാനം നിർവഹിച്ചത്. അഡ്രിയാൻ ബ്രോഡി, ലോറൻസ് ഫിഷ്ബോൺ, ടോഫർ ഗ്രേസ്, ആലീസ് ബ്രാഗ, ഡാനി ത്രജോ, വാൾട്ടൻ ഗോഗിൻസ് എന്നിവരാണ് ചിത്രത്തിലെ പ്രധാന കഥാപാത്രങ്ങൾ. 20th സെഞ്ച്വറി ഫോക്സ് ആണ് വിതരണം നടത്തിയത്. വിചിത്രമായ ഗ്രഹത്തിൽ വന്നെത്തുന്നവർ നടത്തുന്ന പോരാട്ടമാണ് ചലച്ചിത്രത്തിൻറെ ഇതിവൃത്തം.
കഥ
റോയ്സ് എന്ന കൂലിപ്പട്ടാളക്കാരൻ ഉറക്കമുണരുന്നത് ഒരു വനത്തിലാണ്‌. ഇതോടെ കഥ ആരംഭിക്കുന്നു. അവിടെ വെച്ച് സമാനമായ രീതിയിൽ വനത്തിലെത്തിയ പലരേയും റോയ്സ് കണ്ടുമുട്ടുന്നു. മെക്സിക്കൻ ഡ്രഗ് എൻഫോഴ്സർ കുച്ചില്ലോ, സ്പെറ്റ്സ്നാസ് സൈനികനായ നിക്കോളായി, ഇസ്രായേൽ ഡിഫൻസ് ഫോഴ്സ് സ്നൈപ്പർ ഇസനെല്ല, റവല്യൂഷനറി യുണൈറ്റെഡ് ഫ്രണ്ട് ഓഫീസർ മോംബോസ, ഡെത്ത് റോ താരം സ്റ്റാൻസ്, യാക്കൂസ എൻഫോഴ്സർ ഹെൻസോ എന്നിവരാണ് അവർ. അവരിൽ ഒരു വൈദ്യനൊഴികെ മറ്റെല്ലാവർക്കും അത്ര നല്ല ഭൂതകാലമല്ല ഉള്ളത്. താമസിയാതെ തങ്ങൾ ഒരു അന്യജീവി വാഹനത്തിനകത്താണെന്നും തങ്ങളെ അന്യജീവികൾ മൃഗയാവിനോദത്തിനായി വേട്ടമൃഗങ്ങളെപ്പോലെ ഉപയോഗിക്കുകയാണെന്നും മനസ്സിലാക്കുന്നു.
അബുദാബി
ഇത് അബൂദാബി നഗരത്തെ കുറിച്ചുള്ള ലേഖനമാണ്‌ അബൂദാബി എമിറേറ്റിനെ കുറിച്ചറിയാൻ അബുദാബി (എമിറേറ്റ്) കാണുക.
ഐക്യ അറബ് എമിറേറ്റുകളുടെ തലസ്ഥാനമാണ്‌ അബുദാബി (അറബിക്|أبو ظبي ).യു.എ.ഇയിൽ,ദുബായ് കഴിഞ്ഞാൽ ഏറ്റവും ജനസംഖ്യയുള്ള നഗരവുമാണിത്. പേർഷ്യൻ ഉൾക്കടലിൽ T ആകൃതിയിലുള്ള ദ്വീപിലാണ്‌ ഈ നഗരം സ്ഥിതിചെയ്യുന്നത്. 2009-ലെ ജനസംഖ്യ 8,97,000 ആണ്‌
കോട്ടത്തറ ഗ്രാമപഞ്ചായത്ത്
ലഘുചിത്രം|Venniyode Kavu, Kottathara വയനാട് ജില്ലയിലെ വൈത്തിരി താലൂക്കിൽ കല്പെറ്റ ബ്ലോക്കിൽ പെട്ട ഒരു ഗ്രാമപഞ്ചായത്ത് ആണ്‌ കോട്ടത്തറ. ‍ അകലെ സ്ഥിതി ചെയ്യുന്നു. കോട്ടത്തറ ഗ്രാമപഞ്ചായത്തിന്റെ വിസ്തീർണം 31.75 ചതുരശ്രകിലോമീറ്ററാണ്‌.അതിരുകൾ വടക്കുഭാഗത്ത് പനമരം പഞ്ചായത്തും കിഴക്കുഭാഗത്ത് കണിയാമ്പറ്റ, മുട്ടിൽ പഞ്ചായത്തുകളും, തെക്കുഭാഗത്ത് കൽപ്പറ്റ മുനിസിപ്പാലിറ്റിയും, വേങ്ങപ്പള്ളി പഞ്ചായത്തും പടിഞ്ഞാറുഭാഗത്ത് പടിഞ്ഞാറത്തറ, തരിയോട് പഞ്ചായത്തുകളുമാണ്.
ഭരണം
2015ലെ തെരഞ്ഞേടുപ്പിൽ സിപിഎം നേതൃത്വത്തിലുള്ള എൽ.ഡി.എഫ് ഭരണം നേടി. ഇപ്പോൾ സി.പി എം അംഗം ലീലാമ്മ ജോസഫ് പ്രസിഡണ്ടും ഉണ്ണികൃഷ്ണൻ വി എൻ വൈസ്പ്രസിഡണ്ടും ആണ്.
വാർഡുകൾ, 2015ൽ മെമ്പർമാർ
2001 ലെ സെൻസസ് പ്രകാരം കോട്ടത്തറ ഗ്രാമപഞ്ചായത്തിലെ ജനസംഖ്യ 14494 ഉം സാക്ഷരത 82.08% ഉം ആണ്‌.
അവലംബം
വർഗ്ഗം:വയനാട് ജില്ലയിലെ ഗ്രാമപഞ്ചായത്തുകൾ
കലിസന്തരണോപനിഷത്ത്
കൃഷ്ണയജൂർ‌വ്വേദവുമായി ബന്ധപ്പെട്ട ഒരു വൈഷ്ണവ വേദാന്ത പുസ്തകമാണ്‌ കലിസന്തരണോപനിഷത്ത് (സംസ്കൃതം:कलिसन्तरन,IAST:). ഹരേ കൃഷ്ണ മന്ത്രത്തിന്റെ (ഹരേ കൃഷ്ണ മഹാമന്ത്രം എന്നും അറിയപ്പെടുന്നു) ഉറവിടവും ഈ ഉപനിഷത്താണ്‌. ഹരേ കൃഷ്ണ മന്ത്രത്തിന്റെ പതിനാറ് വാക്കുകൾ കലിയുഗത്തിന്റെ വിനാശകരമായ പ്രഭാവത്തെ നശിപ്പിക്കാൻ ശേഷിയുള്ളതാണ്‌ എന്ന് വൈഷ്ണവർ വിശ്വസിയ്ക്കുന്നു. 108 ഉപനിഷത്തുക്കളുടെ കൂട്ടത്തിൽ 103ആം സ്ഥാനമാണ്‌ കലിസന്തരണോപനിഷത്തിനുള്ളത്.
പതിനാറാം നൂറ്റാണ്ടിൽ ചൈതന്യ മഹാപ്രഭുവാണ്‌ ഈ ഉപനിഷത്ത് പ്രചരിപ്പിച്ചത്. അതുകൊണ്ടുതന്ന ഇത് കുറഞ്ഞത് പതിനാറാം നൂറ്റാണ്ടിനു മുൻപ് തന്നെ രചിക്കപ്പെട്ടതാവണം.ഈ ഉപനിഷത്ത് പ്രാചീന കാലം മുതൽക്കേ നിലവിലുള്ളതാണെന്ന് ഗൗഢീയ വൈഷ്ണവർ വിശ്വസിയ്ക്കുന്നു. .
ജിബ്രാൾട്ടർ കടലിടുക്ക്
thumb|200px|ബഹിരാകാശത്തു നിന്നുള്ള ജിബ്രാൾട്ടർ കടലിടുക്കിന്റെ ദൃശ്യം. (വടക്ക് ഇടത് ഭാഗത്ത്: ഇബേരിയൻ ഉപദ്വീപ് ഇടതുഭാഗത്തും വടക്കേ ആഫ്രിക്ക വലതുഭാഗത്തും) അറ്റ്‌ലാന്റിക് സമുദ്രത്തെയും മെഡിറ്ററേനിയൻ കടലിനേയും ബന്ധിപ്പിക്കുന്നതും സ്‌പെയിനിനേയും മൊറോക്കൊയേയും വേർതിരിക്കുന്നതുമായ കടലിടുക്കാണ്‌ ജിബ്രാൾട്ടർ കടലിടുക്ക് (അറബിക്: مضيق جبل طارق, ,സ്പാനിഷ്: Estrecho de Gibraltar). ജബൽ താരിഖ് (താരിഖിന്റെ പർ‌വതം ) എന്ന അറബി പദത്തിൽ നിന്ന് ഉരുത്തിരിഞ്ഞതാണ്‌ ജിബ്രാൾട്ടർ എന്ന പേര്‌. എങ്കിലും ഈ കടലിടുക്കിന്റെ അറബ് നാമം ബാബുൽ സകാത്ത് (ദാനത്തിന്റെ കവാടം ) എന്നാണ്‌. നാവിക സംജ്ഞയിൽ സ്ട്രോഗ്(STROG-Strait Of Gibraltar) എന്നും പൗരാണിക ലോകത്തിൽ ഇതിനെ ഹെർകുലീസിന്റെ തൂണുകൾ  എന്നും അറിയപ്പെടുന്നു. ജിബ്രാൾട്ടർ കടലിടുക്കിന്റെ ഏറ്റവും ഇടുങ്ങിയ ഭാഗത്ത് യൂറോപ്പിനേയും ആഫ്രിക്കയേയും വേർതിരിക്കുന്ന ദൂരം 7.7 നോട്ടിക്കൽ മൈൽ (14.24 കി.മീറ്റർ) ആണ്‌. ഇതിന്റെ ആഴം 300 മുതൽ 900 മീറ്റർ (980 മുതൽ 3000 അടി) വരും. ഇരു ഭൂഖണ്ഡങ്ങൾക്കുമിടയിൽ എല്ലാദിവസവും വള്ളങ്ങൾ കടത്തുയാത്രകൾ നടത്തുന്നു. കടത്തുയാത്രക്ക് 35 മിനുട്ട് സമയമാണ്‌ വേണ്ടിവരിക. ഈ കടലിടുക്കിന്റെ സ്‌പെയിൻ ഭാഗം എൽ എസ്‌ട്രക്കോ പ്രകൃതി ഉദ്യാനത്തിന്റെ (El Estrecho Natural Park) ഭാഗമായി സം‌രക്ഷിക്കപ്പെട്ടിരിക്കുകയാണ്‌.
സ്ഥാനം
thumb|left|200px|ത്രിമാനചിത്രം, മെഡിറ്ററേനിയൻ ഭാഗത്തേക്കുള്ള കാഴ്ച. ജിബ്രാൾട്ടർ കടലിടുക്കിന്റെ വടക്ക് സ്‌പെയ്നും ജിബ്രാൾട്ടറും (ഇബേറിയൻ ഉപദ്വീപിന്റെ ഉള്ളിൽ വരുന്ന ബ്രിട്ടന്റെ ഭൂവിഭാഗം),തെക്ക് മൊറോക്കൊയും സിയൂറ്റയും (Ceuta-വടക്കൻ ആഫ്രിക്കയിലുള്ള സ്‌പെയ്‌നിന്റെ സ്ഥലം) ആണ്‌. പില്ലാഴ്സ് ഓഫ് ഹെർകുലീസ് (Pillars of Hercules)എന്നായിരുന്നു ഈ കടലിടുക്കിന്റെ അതിർത്തികൾ പൗരാണികമായി അറിയപ്പെട്ടിരുന്നത്. തർക്കത്തിലിരിക്കുന്ന സ്ഥലങ്ങളുൾപ്പെടെ നിരവധി കൊച്ചു ദ്വീപ് സമൂഹങ്ങളുണ്ടിവിടെ. ജിബ്രാൾട്ടർ കടലിടുക്കിന്റെ കിടപ്പ് കാരണം ആഫ്രിക്കയിൽ നിന്നും യൂറോപ്പിലേക്ക് വ്യാപകമായി നിയമവിരുദ്ധ കുടിയേറ്റങ്ങൾ നടക്കുന്നുണ്ട്.
സെന്റ് പീറ്റേഴ്സ് ബസലിക്ക
വിശുദ്ധ പത്രോസിൻറെ നാമധേയത്തിലുള്ള പേപ്പൽ ബസിലിക്കയാണ് സെൻറ് പീറ്റേഴ്സ് ബസിലിക്ക (പത്രോസിന്റെ സിംഹാസന ദേവാലയം). വത്തിക്കാൻ സിറ്റിയിലാണ് ഇത് സ്ഥിതി ചെയ്യുന്നത്. ലോകത്തിലെ ഏറ്റവും കൂടുതൽ ആളുകളെ ഉൾകൊള്ളാൻ ശേഷിയുള്ള ഈ ദേവാലയത്തിൽ ഒരേ സമയം ഏകദേശം 60,000 പേർക്ക് പ്രവേശിക്കാനാകും. വത്തിക്കാനിലെ വിശുദ്ധ പത്രോസിന്റെ പേപൽ ബസിലിക്ക എന്ന അർത്ഥത്തിൽ 'ബസിലിക്ക പാപാലെ ഡി സാൻ പെത്രോ ഇൻ വത്തിക്കാനോ' എന്നാണ് ലോകത്തിലെ ഏറ്റവും വലിയ ഈ ക്രിസ്ത്യൻ പള്ളി ഇറ്റാലിയൻ ഭാഷയിൽ അറിയപ്പെടുന്നത്. അഞ്ച് ഏക്കറിൽ അധികം (2,27,070 ചതുരശ്ര അടി) വിസ്താരമുള്ള ഇതിന് 720 അടി നീളവും 490 അടി വീതിയും 448 അടി ഉയരവുമാണ് ഉള്ളത്. നിർമാണം പൂർത്തിയാക്കി നാലു നൂറ്റാണ്ടിനിപ്പുറവും റോമ നഗരത്തിലെ ഏറ്റവും ഉയരമുള്ള കെട്ടിടവും ഇതു തന്നെയാണ്. അപ്പൊസ്തലന്മാരുടെ തലവന്റെ പേരിലുള്ള ഈ സിംഹാസന ദേവാലയം കത്തോലിക്ക സഭയുടെ കത്തീഡ്രലോ (മാതൃദേവാലയം) മാർപാപ്പയുടെ സിംഹാസനമോ അല്ല .സെന്റ് പീറ്റേഴ്സ് ബസിലിക്ക ക്രൈസ്തവരുടെ വിശുദ്ധ സ്ഥലങ്ങളിൽ ഒന്നാണ്. പാരമ്പര്യം അനുസരിച്ച്‌ പത്രോസിന്റെ ശവകൂടീരം ദേവാലയത്തിന്റെ പ്രധാന അൾത്താരയുടെ അടിയിലാണുള്ളത്‌.പത്രോസായിരുന്നു റോമിലെ ആദ്യ മെത്രാൻ.
പത്രോസ്‌ അപ്പൊസ്തലൻ അടക്കം ചെയ്യപ്പെട്ട വത്തിക്കാൻ കുന്നിൽ കൊൺസ്റ്റന്റൈൻ ചക്രവർത്തി നാലാം നൂറ്റാണ്ടിൽ ഒരു ദേവാലയം നിർമിച്ചിരുന്നു.1506 എപ്രിൽ 18 മുതൽ 1626 നവംബർ 18 വരെയായിരുന്നു പുതിയ ബസിലിക്കയുടെ നിർമാണം.സെന്റ് പീറ്റേഴ്സ് ബസിലിക്ക കത്തോലിക്കരുടെ ഒരു തീർത്ഥാടന കേന്ദ്രം കൂടിയാണ്. നിരവധി മാർപ്പാപ്പമാർ ഇവിടെ അന്ത്യവിശ്രമം കൊള്ളുന്നുണ്ട്.120 വർഷം നീണ്ട ദേവാലയ നിർമാണത്തിൽ   മൈക്കലാഞ്ചലൊ എന്ന കലാകാരന്റെ പങ്ക് വലുതാണു.
സെന്റ് പീറ്ററിന്റെ ശവസംസ്കാര സ്ഥലം
എ.ഡി. ഒന്നാം നൂറ്റാണ്ടിൽ യേശുവിനെ മരണശേഷം ശിഷ്യന്മാർക്ക് എന്തു സംഭവിച്ചുവെന്ന് ബൈബിളിലെ അപ്പൊസ്‌തലന്മാരുടെ പ്രവൃത്തികൾ പുസ്‌തകങ്ങളിലൊന്നിൽ പറയുന്നു.അദ്ദേഹത്തിന്റെ പന്ത്രണ്ട് ശിഷ്യന്മാരിൽ ഒരാൾ നേതാവായി. അവന്റെ പേര് സൈമൺ പീറ്റർ,അവൻ ഗലീലിയിൽ നിന്നുള്ള ഒരു മത്സ്യത്തൊഴിലാളിയായിരുന്നു. ക്രിസ്ത്യൻ സഭ ആരംഭിക്കുന്നതിലെ ഏറ്റവും പ്രധാനപ്പെട്ട ആളുകളിൽ ഒരാളായി പത്രോസ് മാറി. മറ്റൊരു പ്രധാന ശിഷ്യൻ ടാർസസിലെ പൗലോസ് ആയിരുന്നു, അദ്ദേഹം പല സ്ഥലങ്ങളിലും സഞ്ചരിച്ച് റോമൻ സാമ്രാജ്യത്തിന്റെ വിവിധ ഭാഗങ്ങളിൽ വളർന്നുതുടങ്ങിയ പുതിയ ക്രിസ്ത്യൻ ഗ്രൂപ്പുകളിലെ ആളുകളെ പഠിപ്പിക്കാനും പ്രോത്സാഹിപ്പിക്കാനും ധാരാളം കത്തുകൾ എഴുതി. പിന്നീട് പത്രോസും പൗലോസും റോമിലേക്ക് പോയെന്നും അവിടെ വെച്ചു രണ്ടുപേരും    ക്രിസ്ത്യൻ രക്തസാക്ഷികളായി കൊല്ലപ്പെട്ടെന്നും വിശ്വസിക്കപ്പെടുന്നു. വിശുദ്ധ പത്രോസിന്റെ മൃതദേഹം വത്തിക്കാനസ് എന്ന കുന്നിന് മുകളിൽ നഗരത്തിനു പുറത്തുപോകുന്ന ഒരു റോഡിന് സമീപമുള്ള സെമിത്തേരിയിൽ അടക്കം ചെയ്തു എന്നാണ് വിശ്വാസം. പത്രോസിന്റെ ശവക്കുഴി അവന്റെ പേരിന്റെ പ്രതീകമായ ഒരു ചുവന്ന പാറ കൊണ്ട് അടയാളപ്പെടുത്തി. റോമൻ കത്തോലിക്കാ പാരമ്പര്യത്തിൽ വിശുദ്ധ പത്രോസിന് വളരെ പ്രാധാന്യമുണ്ട്, കാരണം റോമിലെ ക്രിസ്ത്യൻ സഭയുടെ തലവനായിരുന്നു പത്രോസ് എന്ന് വിശ്വസിക്കപ്പെടുന്നു, അതിനാൽ അദ്ദേഹം ആദ്യത്തെ ബിഷപ്പായിരുന്നു. മത്തായിയുടെ സുവിശേഷം (അധ്യായം 16, 18-‍ാ‍ം വാക്യം) "ഞാൻ നിന്നോട് പറയുന്നു, പത്രോസേ നീ പറയാവുന്നു നിന്റെ മേൽ ഞാൻ എന്റെ സഭ സ്ഥാപിക്കും." പീറ്റർ എന്ന പേരിന്റെ അർത്ഥം "പാറ" എന്നാണ്. യേശു പത്രോസിനെ ക്രിസ്ത്യൻ സഭയുടെ തലവനാക്കി എന്ന് റോമൻ കത്തോലിക്കാ സഭ വിശ്വസിക്കുന്നു, അതിനാൽ റോമിലെ എല്ലാ ബിഷപ്പുമാരും (പോപ്പ്) ലോകമെമ്പാടുമുള്ള കാത്തോലിക് ക്രിസ്ത്യൻ സഭയുടെ നേതാക്കളായിരിക്കണം.
1950 ഡിസംബർ 23-ന് തന്റെ ക്രിസ്മസ് റേഡിയോ ലോകത്തിലേക്ക് പ്രക്ഷേപണം ചെയ്യുന്ന തിനിടയിൽ, വിശുദ്ധ പത്രോസിന്റെ ശവകുടീരം കണ്ടെത്തിയതായി പീയൂസ് പന്ത്രണ്ടാമൻ മാർപ്പാപ്പ പ്രഖ്യാപിച്ചു. [8] ഏകദേശം ആയിരം വർഷത്തോളം മൂടിക്കിടപ്പുണ്ടായിരുന്ന ബസിലിക്കയുടെ കീഴിലുള്ള ഒരു സ്ഥലത്ത് പുരാവസ്തു ഗവേഷകർ പത്തു വർഷത്തോളം തിരച്ചിൽ നടത്തി. സെന്റ് പീറ്റേറിന്റെ മരണശേഷം ഒരു ചെറിയ കെട്ടിടത്തിന്റെ ഒരു ഭാഗം അവർ കണ്ടെത്തിയിരുന്നു, ചില അസ്ഥികളും, എന്നാൽ സെന്റ് പീറ്ററിന്റെ അസ്ഥികൾ ആണെന്ന് ആർക്കും ഉറപ്പിക്കാൻ കഴിഞ്ഞില്ല.
പഴയ സെന്റ് പീറ്റേഴ്സ് പള്ളി
പഴയ സെന്റ് പീറ്റേഴ്സ് ബസിലിക്ക എന്ന് അറിയപ്പെടുന്ന ആദ്യത്തെ ബസിലിക്ക, 326-നും 333-നും ഇടയിൽ കോൺസ്റ്റന്റൈൻ ചക്രവർത്തിയാണ് ആരംഭിച്ചത്. 103.6 മീറ്റർ (350 അടി) നീളമുള്ള ലത്തീൻ കുരിശിന്റെ ആകൃതിയിൽ വലിയ വിശാലമായ പള്ളിയായിരുന്നു ഇത്. "Nave" എന്നു വിളിക്കപ്പെടുന്ന മദ്ധ്യഭാഗം ഇരുവശത്തും രണ്ടു ഇടവഴികൾ ഉണ്ടായിരുന്നു, ഉയരമുള്ള റോമൻ തൂണുകളുടെ നിരകളാൽ വേർതിരിക്കപ്പെട്ടിരിക്കുന്നു. പ്രധാന കവാടത്തിനു മുന്നിൽ വിശാലമായ നടുമുറ്റം, ചുറ്റും നടപ്പാത. വിശുദ്ധ പത്രോസിന്റെ ശവമടക്ക് സ്ഥലമായി കരുതുന്ന ഒരു ചെറിയ ദേവാലയത്തിനു മുകളിൽ ഈ പള്ളി പണിതു. വിശുദ്ധ പത്രോസ് മുതൽ 15-ആം നൂറ്റാണ്ട് വരെയുള്ള മാർപ്പാപ്പമാരുടെ ശവകുടീരങ്ങളും സ്മാരകങ്ങളും പഴയ ബസിലിക്കയിൽ ഉണ്ടായിരുന്നു.
ഇന്നത്തെ സെന്റ് പീറ്റേഴ്സ് ബസിലിക്ക
പതിനഞ്ചാം നൂറ്റാണ്ടിന്റെ അവസാനത്തോടെ (1400 കളിൽ) പഴയ ബസിലിക്ക തകർച്ചയുടെ വക്കിലെത്തി. നിക്കോളാസ് അഞ്ചാമൻ മാർപ്പാപ്പ (1447–55) ഇതിനെക്കുറിച്ച് ആശങ്കാകുലനായിരുന്നു. ലിയോൺ ബാറ്റിസ്റ്റ ആൽബർട്ടി, ബെർണാർഡോ റോസെല്ലിനോ എന്നിവരെ രണ്ട് വാസ്തുശില്പികളെ വിളിച്ചു. എന്നാൽ നിക്കോളാസ് മാർപാപ്പയ്ക്ക് ധാരാളം രാഷ്ട്രീയ പ്രശ്‌നങ്ങൾ ഉണ്ടായിരുന്നു, അദ്ദേഹം മരിക്കുമ്പോൾ, വളരെ കുറച്ച് ജോലികൾ മാത്രമേ ചെയ്തിട്ടുള്ളൂ. 1505-ൽ ജൂലിയസ് രണ്ടാമൻ മാർപ്പാപ്പ പഴയ സെന്റ് പീറ്റേഴ്സ് പൊളിച്ചുമാറ്റാനും ഇന്നത്തെ സെന്റ് പീറ്റേഴ്സ് ബസിലിക്ക പണിയാനും അത് ലോകത്തിലെ ഏറ്റവും വലിയ പള്ളിയായിരുന്ന ബസിലിക്ക പണിയാനും റോമിനെ തന്നെ പ്രേശസ്തനാകാനും അദ്ദേഹം തീരുമാനിച്ചു.ഒരു മത്സരം നടത്തിയ അദ്ദേഹം ഡിസൈനുകൾ വരയ്ക്കാൻ ധാരാളം കലാകാരന്മാരെയും ആർക്കിടെക്റ്റുകളെയും ക്ഷണിച്ചു. ഒരു ഡിസൈൻ തിരഞ്ഞെടുത്ത് നിർമാണം ആരംഭിച്ചു, പക്ഷേ ജൂലിയസ് മാർപാപ്പയ്ക്ക് പുതിയ ബസിലിക്ക കാണാൻ സാധിച്ചില്ല. വാസ്തവത്തിൽ, ഇത് 120 വർഷമായി പൂർത്തിയാക്കിയിട്ടില്ല. ആസൂത്രണവും കെട്ടിട നിർമ്മാണ പ്രവർത്തനങ്ങൾ 21 പോപ്പുകളുടെയും 8 ആർക്കിടെക്റ്റുകളുടെയും ഭരണകാലത്ത് നീണ്ടുനിന്നു.
ബ്രാമാന്തെ
ക്രൈസ്‌തവലോകത്തിലെ ഏറ്റവും വലിയ പള്ളി പണിയാൻ ജൂലിയസ് മാർപ്പാപ്പ തീരുമാനിച്ചപ്പോൾ ഡൊണാറ്റോ ബ്രമാന്റെ രൂപകൽപ്പന തിരഞ്ഞെടുത്തു, പള്ളിക്ക് ജൂലിയസ് മാർപ്പാപ്പ 1506 ൽ തറക്കല്ലിട്ടു. ബ്രമന്റെയുടെ പദ്ധതി ഒരു വലിയ ഗ്രീക്ക് കുരിശിന്റെ രൂപത്തിലായിരുന്നു, അതിനർത്ഥം തുല്യ നീളമുള്ള നാല് കൈകളും നടുവിൽ ഒരു വലിയ താഴികക്കുടവും ഉണ്ടായിരുന്നു.എന്നാൽ ഇതിൽ പിന്നീട് ധാരാളം മാറ്റം വരുത്തി.ഹാഗിയ സോഫിയ, പന്തീയോൺ, ഫ്ലോറൻസ് കത്തീഡ്രലിൻറെയൊക്കെ ആശയം ഇതിനു ഭാഗമായി.
റാഫേൽ, പെറുസി, സംഗല്ലോ ദി ഇംഗർ
1513 ൽ ജൂലിയസ് മാർപ്പാപ്പ മരിച്ചപ്പോൾ, അടുത്ത മാർപ്പാപ്പ ലിയോ എക്സ്, മൂന്ന് ആർക്കിടെക്റ്റുകളായ ഗിയൂലിയാനോ ഡാ സാംഗല്ലോ, ഫ്രാ ജിയോകോണ്ടോ, റാഫേൽ എന്നിവരെ വിളിച്ചു. 1515-ൽ സംഗല്ലോയും ഫാ. ജിയോകോണ്ടോയും മരിച്ചു.പിന്നീട് റാഫേൽ ബ്രാമാന്തെയുടെ ഡിസൈനിൽ വലിയ മാറ്റം വരുത്തി. ഒരു ഗ്രീക്ക് കുരിശ് സ്ഥാപിക്കുന്നതിനുപകരം, പഴയ ബസിലിക്കയെപ്പോലെ നീളമുള്ള ഇടനാഴികളുള്ള ഒരു ലാറ്റിൻ കുരിശു രൂപത്തിലേക്ക് ഡിസൈൻ മാറ്റാൻ അദ്ദേഹം തീരുമാനിച്ചു.കെട്ടിടത്തിൽ സുപ്രധാന മാറ്റങ്ങൾ വരുത്തുന്നതിനുമുമ്പ് 1520-കളിൽ റാഫേൽ മരിച്ചു. അടുത്ത വാസ്തുശില്പി പെറുസിയായിരുന്നു, പെറൂസിയ്ക്‌ റഫേലിനുണ്ടായിരുന്ന ചില ആശയങ്ങൾ ഇഷ്ടപ്പെട്ടിരുന്നു, പക്ഷേ ലാറ്റിൻ കുരിശ് ഡിസൈൻ ഇഷ്ടപ്പെട്ടില്ല. പെറുസി ബ്രമന്റെയുടെ ഗ്രീക്ക് ക്രോസ് പ്ലാനിലേക്ക് തിരിച്ചുപോയി.എന്നാൽ പള്ളി നിരവധി വിവാദങ്ങളിൽപെട്ട് കെട്ടിട നിർമാണം പൂർണ്ണമായും നിലച്ചു. 1527-ൽ ചക്രവർത്തി ചാൾസ് റോം ആക്രമിച്ചു. 1536-ൽ തന്റെ ഡിസൈൻ പൂർത്തിയാകാതെ പെറൂസി മരിച്ചു. പെറുസി, റാഫേൽ, ബ്രമന്റെ എന്നിവരുടെ വ്യത്യസ്ത പദ്ധതികളായിരുന്നു അന്റോണിയോ ഡാ സാംഗല്ലോയുടേത്.അദ്ദേഹം മറ്റുള്ളവരുടെ ചില ആശയങ്ങൾ‌ വളരെ ഹ്രസ്വമായ ഒരു രൂപകൽപ്പനയിൽ‌ ചേർ‌ത്തു.റാഫേലിൻറെ മുൻ‌വശത്ത് ഒരു വലിയ മണ്ഡപവും ബ്രമന്റെ താഴികക്കുടം കൂടുതൽ ശക്തവും അലങ്കരിച്ചതുമായി അദ്ദേഹം മാറ്റി.] പക്ഷേ, സംഗല്ലോയുടെ പദ്ധതി ഒരിക്കലും നിർമ്മിക്കപ്പെട്ടിട്ടില്ല. അദ്ദേഹം ചെയ്ത പ്രധാന ജോലി ബ്രാമന്റെയുടെ പിയറുകൾ ശക്തിപ്പെടുത്തുക മാത്രമായിരുന്നു.
മൈക്കലാഞ്ചലോ
1547 ജനുവരി 1-ന്, പോൾ മൂന്നാമൻ മാർപ്പാപ്പ യുടെ ഭരണത്തിൽ, 70 വയസ്സിനു മുകളിലുള്ള മൈക്കലാഞ്ചലോ സെന്റ് പീറ്റേഴ്സിന്റെ ശില്പിയായി. ഇന്നത്തെ നിലയിൽ കെട്ടിടത്തിന്റെ പ്രധാന ഡിസൈനറാണ് അദ്ദേഹം. ജോലി പൂർത്തിയാകുന്നതിനുമുമ്പ് മൈക്കലാഞ്ചലോ മരിച്ചു, പക്ഷേ അപ്പോഴേക്കും, മറ്റ് ആളുകൾക്ക് ഇത് പൂർത്തിയാക്കാൻ കഴിയുന്നിടത്തോളം അദ്ദേഹം നിർമ്മാണം നടത്തിയിരുന്നു. മൈക്കലാഞ്ചലോ ഇതിനു മുൻപുതന്നെ പോപ്പുകാൾക്കായി ധാരാളം ജോലികൾ ചെയ്തിട്ടുണ്ട്, ജൂലിയസ് രണ്ടാമൻ മാർപ്പാപ്പയുടെ ശവകുടീരത്തിന്റെ രൂപങ്ങൾ കൊത്തിയെടുക്കുക, അഞ്ച് വർഷമെടുത്ത സിസ്റ്റൈൻ ചാപ്പൽ സീലിംഗ് പെയിന്റ് ചെയ്യുക, സിസ്റ്റൈൻ ചാപ്പലിന്റെ ചുവരിൽ "ഫ്രെസ്കോ" അവസാനത്തെ വിധി ചിത്രീകരിക്കുക എന്നിവ. പോപ്പും കാർഡിനലുകളും ജോലി ചെയ്യാൻ മൈക്കലാഞ്ചലോയെ കണ്ടെത്തി. സെന്റ് പീറ്റേഴ്സിന്റെ പുതിയ ആർക്കിടെക്റ്റ് ആകാൻ പോപ്പ് പോൾ ആവശ്യപ്പെട്ടപ്പോൾ മൈക്കലാഞ്ചലോയ്ക്ക് ഈ ജോലി വേണ്ടായിരുന്നു. വാസ്തവത്തിൽ, പോൾ മാർപാപ്പയുടെ തിരഞ്ഞെടുത്ത ജിയൂലിയോ റൊമാനോ എന്നാ വാസ്തുശില്പി പെട്ടെന്ന് മരിച്ചു.തുടർന്ന് പോപ്പിന്റെ നിർബന്ധത്തെ തുടന്ന് മൈക്കലാഞ്ചലോയെ തിരഞ്ഞെടുത്തു.ഏറ്റവും നല്ലത് എന്ന് കരുതുന്ന രീതിയിൽ അത് ചെയ്യാൻ കഴിയുമെങ്കിൽ മാത്രമേ താൻ ആ ജോലി ചെയ്യുകയുള്ളൂവെന്ന് മൈക്കലാഞ്ചലോ മാർപ്പാപ്പയോട് പറഞ്ഞു.
മൈക്കലാഞ്ചലോ എഴുതി:
"ഞാൻ ഇത് ചെയ്യുന്നത് ദൈവസ്നേഹത്തിനും അപ്പോസ്തലന്റെ ബഹുമാനത്തിനും വേണ്ടിയാണ്."
എന്നാൽ അത് വരെ പള്ളിയുടെ പണി നിലച്ചിരുന്നു.പണി പൂർത്തിയാകാത്ത കെട്ടിടത്തിന്റെ കല്ലുകൾക്കിടയിൽ കളകളും കുറ്റിക്കാടുകളും വളരുന്നു.പതിനാറാം നൂറ്റാണ്ടിലെ ഏറ്റവും മികച്ച ആർക്കിടെക്റ്റുകളും എഞ്ചിനീയർമാരും തയ്യാറാക്കിയ എല്ലാ പദ്ധതികളും മൈക്കലാഞ്ചലോ പരിശോധിച്ചു. തനിക്ക് ഇഷ്ടമുള്ളതെന്തും ചെയ്യാമെന്ന് മൈക്കലാഞ്ചലോയ്ക്ക് അറിയാമായിരുന്നുവെങ്കിലും മറ്റ് ഡിസൈനർമാരോട്, പ്രത്യേകിച്ച് ബ്രമന്റേയോട് അദ്ദേഹത്തിന് ബഹുമാനമുണ്ടായിരുന്നു. റോം നഗരത്തിന്റെ പ്രതീകമായ ഒരു രൂപകൽപ്പന താൻ നിർമ്മിക്കണമെന്നു അദ്ദേഹം ആഗ്രഹിച്ചിരുന്നു. ബ്രൂനെല്ലെച്ചിയുടെ താഴികക്കുടവും അദ്ദേഹത്തിന്റെ ഗ്രീക്ക് ക്രോസ് ആശയത്തിലേക്ക് തിരിച്ചുപോയി ബ്രാമന്റെയുടെ പദ്ധതി വീണ്ടും തയ്യാറാക്കി, അതിന്റെ എല്ലാ ഭാഗങ്ങളും കൂടുതൽ ശക്തവും ലളിതവുമാക്കി.
സെന്റ് പീറ്റേഴ്സിന്റെ താഴികക്കുടം
ബ്രമന്റെ, സംഗല്ലോ ദി ഇംഗർ എന്നിവരുടെ ആശയങ്ങൾ ഉപയോഗിച്ച് മൈക്കലാഞ്ചലോ വീണ്ടും താഴികക്കുടം രൂപകൽപ്പന ചെയ്തു. 100 വർഷങ്ങൾക്ക് മുമ്പ് ഫ്ലോറൻസിൽ ബ്രൂനെല്ലെച്ചി നിർമ്മിച്ച താഴികക്കുടത്തിൽ നിന്ന് മൂന്ന് പ്രധാന ആശയങ്ങൾ ഇതിനായി അദ്ദേഹം ഉപയോഗിച്ചു. 1564-ൽ മൈക്കലാഞ്ചലോ മരിച്ചപ്പോൾ, മതിലുകൾ പണിത്, പിയറുകൾ ശക്തിപ്പെടുത്തി, താഴികക്കുടം പണിയാൻ എല്ലാം തയ്യാറായി. മൈക്കലാഞ്ചലോയുടെ സഹായി വിഗ്നോള ഇത് പൂർത്തിയാക്കണമെന്ന് മാർപ്പാപ്പ ആഗ്രഹിച്ചെങ്കിലും അദ്ദേഹത്തിന് കഴിഞ്ഞില്ല. ഇരുപത് വർഷത്തിന് ശേഷം സിക്സ്റ്റസ് അഞ്ചാമൻ മാർപ്പാപ്പ ഈ ജോലി ആർക്കിടെക്റ്റ് ജിയാക്കോമോ ഡെല്ല പോർട്ടയ്ക്കും എഞ്ചിനീയർ ഡൊമെനിക്കോ ഫോണ്ടാനയ്ക്കും നൽകി. ജിയാക്കോമോ ഡെല്ല പോർട്ട വിജയകരമായി താഴികക്കുടം നിർമ്മിച്ചു. അലങ്കാരത്തിൽ ചില സിംഹങ്ങളുടെ തല ചേർക്കുന്നത് പോലെ അദ്ദേഹം ഡിസൈനിൽ ചില മാറ്റങ്ങൾ വരുത്തി, കാരണം അവ പോപ്പ് സിക്സ്റ്റസിന്റെ കുടുംബത്തിന്റെ പ്രതീകമായിരുന്നു. തടി മാതൃകയിൽ നിന്ന് താഴികക്കുടം വ്യത്യസ്തമാകുന്നതിനുള്ള പ്രധാന മാർഗം അത് കൂടുതൽ വ്യക്തമാണ്.സിക്സ്റ്റസ് അഞ്ചാമൻ മാർപ്പാപ്പ 1590 ൽ താഴികക്കുടം പൂർത്തിയാകുന്നതുവരെ വളരെക്കാലം ജീവിച്ചിരുന്നു.താഴികക്കുടത്തിന്റെ മുകളിലെ വിളക്കിന്റെ തൊട്ടുതാഴെയായി അകത്ത് സ്വർണ്ണ അക്ഷരങ്ങളിൽ അദ്ദേഹത്തിന്റെ പേര് എഴുതിയിട്ടുണ്ട്. തുടർന്ന് ക്ലെമന്റ് മൂന്നാമൻ മാർപ്പാപ്പ, വിളക്കിന്റെ മുകളിൽ ഒരു കുരിശ് ഉയർത്തിയിരുന്നു.കുരിശിന്റെ കൈകളിൽ രണ്ട് ലീഡ് ബോക്സുകൾ സ്ഥാപിചു. സെന്റ് പീറ്റേഴ്സിന്റെ താഴികക്കുടം ബസിലിക്കയുടെ തറയിൽ നിന്ന് 136.57 മീറ്റർ (448.06 അടി) ഉയരത്തിലേക്ക് ഉയരുന്നു. ലോകത്തിലെ ഏറ്റവും ഉയരം കൂടിയ താഴികക്കുടമാണിത്. [20] അതിന്റെ അകത്തെ വ്യാസം 41.47 മീറ്റർ (136.06 അടി) ആണ്. താഴികക്കുടത്തിന്റെ അകത്ത് 2 മീറ്റർ (6.5 അടി) ഉയരമുള്ള അക്ഷരങ്ങളിൽ എഴുതിയിരിക്കുന്നു: TV ES PETRVS ET SVPER HANC PETRAM AEDIFICABO ECCLESIAM MEAM. TIBI DABO CLAVES REGNI CAELORVM ("...പത്രോസേ നീ പറയാവുന്ന നിന്റെ മേൽ ഞാൻ എന്റെ സഭ സ്ഥാപിക്കും . ... സ്വർഗ്ഗത്തിന്റെ താക്കോൽ നിനക്ക് നൽകും....")
ഗിയാൻലോറൻസോ ബെർണിനി
ഗിയാൻലോറൻസോ ബെർണിനി (1598-1680) സെന്റ് പീറ്റേഴ്‌സ് സന്ദർശിച്ച് ഒരു ദിവസം "അപ്പോസ്തലന് വേണ്ടി ഒരു സിംഹാസനം" പണിയാൻ ആഗ്രഹിക്കുന്നുവെന്ന് പറഞ്ഞു. അവന്റെ ആഗ്രഹം സഫലമായി. ഒരു ചെറുപ്പക്കാരനെന്ന നിലയിൽ, 1626-ൽ അർബൻ എട്ടാമൻ മാർപ്പാപ്പ അദ്ദേഹത്തോട് ബസിലിക്കയുടെ ആർക്കിടെക്റ്റായി പ്രവർത്തിക്കാൻ ആവശ്യപ്പെട്ടു. രൂപകൽപ്പന ചെയ്യാൻ പുതിയതും മനോഹരവുമായ കാര്യങ്ങളെക്കുറിച്ച് ചിന്തിച്ചുകൊണ്ട് ബെർനിനി അടുത്ത അമ്പത് വർഷം വത്തിക്കാനിൽ ചെലവഴിച്ചു. ബറോക്ക് കാലഘട്ടത്തിലെ ഏറ്റവും മികച്ച വാസ്തുശില്പിയും ശില്പിയുമായാണ് അദ്ദേഹം കണക്കാക്കപ്പെടുന്നത്.
അമൂല്യ വസ്തുക്കൾ
വർഗ്ഗം:ക്രിസ്ത്യൻ പള്ളികൾ വർഗ്ഗം:വത്തിക്കാൻ
കെ.പി. ബ്രഹ്മാനന്ദൻ
മലയാള ചലച്ചിത്രലോകത്തെ ശ്രദ്ധേയനായ പിന്നണിഗായകനായിരുന്നു '''കെ.പി. ബ്രഹ്മാനന്ദൻ''' (ഫെബ്രുവരി 22, 1946 - ഓഗസ്റ്റ് 10, 2004). കാൽനൂറ്റാണ്ടോളം ചലച്ചിത്രലോകത്തു സജീവമായിരുന്നിട്ടും നൂറോളം പാട്ടുകൾ മാത്രമേ ബ്രഹ്മാനന്ദൻ ആലപിച്ചിട്ടുള്ളൂ. എങ്കിലും ശ്രോതാക്കളുടെ മനസ്സിൽ സ്ഥാനം നേടിയ ഒരുപിടി ഗാനങ്ങൾ ഇദ്ദേഹത്തിന്റേതായുണ്ട്. യേശുദാസ്, ജയചന്ദ്രൻ എന്നീ ഗായകരുടെ പ്രതാപകാലത്ത് ചലച്ചിത്രലോകത്തെത്തിയ ബ്രഹ്മാനന്ദൻ ഇവർക്കൊപ്പം മലയാളികളുടെ മനസ്സിൽ സ്ഥാനം നേടിയിരുന്നു.
സംഗീതജീവിതം
1946 ഫെബ്രുവരി 22ന് തിരുവനന്തപുരം ജില്ലയിൽ കടയ്ക്കാവൂരിൽ ജനിച്ച ബ്രഹ്മാനന്ദൻ പന്ത്രണ്ടാം വയസ്സിൽ ശാസ്ത്രീയസംഗീതം അഭ്യസിച്ചുതുടങ്ങി. കടയ്ക്കാവൂർ സുന്ദരം ഭാഗവതർ, ഡി.കെ. ജയറാം എന്നിവർക്കു കീഴിൽ സംഗീതം അഭ്യസിച്ച ബ്രഹ്മാനന്ദൻ അഖിലേന്ത്യാ റേഡിയോയുടെ മികച്ച ലളിതഗാനത്തിനുള്ള പുരസ്കാരം നേടിയതോടെയാണ് ശ്രദ്ധിക്കപ്പെട്ടു തുടങ്ങിയത്. കെ.രാഘവൻ സംഗീതസംവിധാനം നിർവഹിച്ച “കള്ളിച്ചെല്ലമ്മ” എന്ന ചിത്രത്തിനുവേണ്ടി പാടി 1969ൽ ചലച്ചിത്രലോകത്തെത്തി. ഈ സിനിമയ്ക്കുവേണ്ടി ബ്രഹ്മാനന്ദൻ ആലപിച്ച “മാനത്തേകായലിൽ...” എന്ന ഗാനം മലയാളത്തിലെ എക്കാലത്തെയും മികച്ച ഗാനങ്ങളിലൊന്നായി വിലയിരുത്തപ്പെടുന്നു. “തെക്കൻ കാറ്റ്” എന്ന ചിത്രത്തിലെ “പ്രിയമുള്ളവളേ നിനക്കുവേണ്ടി...”, “ശാസ്ത്രം ജയിച്ചു മനുഷ്യൻ തോറ്റു” എന്ന ചിത്രത്തിലെ “താരകരൂപിണീ...” എന്നീ ഗാനങ്ങളും ഈ ഗായകന്റെ സ്വരത്തിലൂടെ ശ്രദ്ധിക്കപ്പെട്ടു.പ്രശസ്ത ഗായകനായിരുന്ന അന്തരിച്ച അയിരൂർ സദാശിവൻ അദ്ദേഹത്തിന്റെ ആത്മസുഹൃത്തായിരുന്നു.
ചലച്ചിത്രസംഗീത നിരൂപകനായ വി.ആർ. സുധീഷിന്റെ അഭിപ്രായത്തിൽ ആലാപനശുദ്ധിയും നാടകീയമായ വിസ്തൃതിയും കാമുകത്വവും ഭാവതീവ്രതയുമായിരുന്നു ബ്രഹ്മാനന്ദന്റെ പാട്ടുകളുടെ സവിശേഷതകൾ. മിതഭാഷിയും തന്റേടിയുമായിരുന്ന അദ്ദേഹം അവസരങ്ങൾക്കായി തേടിപ്പോകുന്ന പതിവില്ലായിരുന്നു. കെ. രാഘവൻ, വി. ദക്ഷിണാമൂർത്തി, എം.കെ. അർജുനൻ, എ.റ്റി. ഉമ്മർ, ആർ.കെ. ശേഖർ എന്നീ സംഗീതസംവിധായകർക്കു കീഴിലാണ് ബ്രഹ്മാനന്ദൻ മിക്ക ഗാനങ്ങളും ആലപിച്ചത്. എന്നാൽ അക്കാലത്തെ ഏറ്റവും ശ്രദ്ധേയനായ സംഗീതസംവിധായകനായിരുന്ന ജി. ദേവരാജൻ ബ്രഹ്മാനന്ദനെ നിരന്തരമായി അവഗണിച്ചിരുന്നു എന്ന ആരോപണമുണ്ട്.
മലയാളത്തിനു പുറമേ തമിഴിലും ഏതാനും സിനിമകൾക്കുവേണ്ടി പാടിയിട്ടുണ്ട്. ഇളയരാജാ, ശങ്കർ ഗണേഷ് എന്നീ സംഗീതസംവിധായകരായിരുന്നു തമിഴിൽ ബ്രഹ്മാനന്ദന് അവസരം നൽകിയത്.
“മലയത്തിപ്പെണ്ണ്”, “കന്നിനിലാവ്” എന്നീ സിനിമകൾക്കുവേണ്ടി ബ്രഹ്മാനന്ദൻ സംഗീതസംവിധാനവും നിർവഹിച്ചിട്ടുണ്ട്. ഇതിൽ കന്നിനിലാവ് പ്രദർശനത്തിനെത്തിയില്ല. മലയത്തിപ്പെണ്ണിനുവേണ്ടി അദ്ദേഹം ഈണം പകർന്ന് ഉണ്ണിമേനോനും കെ.എസ്. ചിത്രയും ചേർന്ന് ആലപിച്ച 'മട്ടിച്ചാറ് മണക്കണ്' എന്ന ഗാനം പ്രസിദ്ധമാണ്.
കെ. പി. ബ്രഹ്മാനന്ദൻ ആലപിച്ച ഗാനങ്ങൾ
പ്രമേഹബാധിതനായി ഏറെക്കാലം ചികിത്സയിലായിരുന്ന ബ്രഹ്മാനന്ദൻ തന്റെ അൻപത്തെട്ടാം വയസിൽ 2004 ഓഗസ്റ്റ് 10നു കടയ്ക്കാവൂരിലെ വസതിയിൽ വച്ച് അന്തരിച്ചു. ഭാര്യയും രണ്ടു മക്കളുമുണ്ട്. അദ്ദേഹത്തിന്റെ മകനായ രാകേഷ് ബ്രഹ്മാനന്ദനും ചലച്ചിത്രപിന്നണിഗായകനാണ്.
അവലംബം
വർഗ്ഗം:1946-ൽ ജനിച്ചവർ വർഗ്ഗം:2004-ൽ മരിച്ചവർ വർഗ്ഗം:ഫെബ്രുവരി 22-ന് ജനിച്ചവർ വർഗ്ഗം:ഓഗസ്റ്റ് 10-ന് മരിച്ചവർ വർഗ്ഗം:മലയാളചലച്ചിത്രപിന്നണിഗായകർ
പുഷ്പിക
കൃതികളുടെയും അധ്യായങ്ങളുടെയും ഒടുക്കം കൃതിയുടെ പേര്, അധ്യായത്തിന്റെ പേര്, ക്രമസംഖ്യ, രചയിതാവ്, അദ്ദേഹത്തിന്റെ പ്രശസ്തി, നിയോഗം മുതലായവ സൂചിപ്പിച്ചുകൊണ്ട് ഗദ്യത്തിലോ പദ്യത്തിലോ ചേർക്കുന്ന വിവരണവാക്യത്തെയാണ് പുഷ്പിക എന്നു വിളിക്കുന്നത്. സംസ്കൃതപ്രാകൃതഗ്രന്ഥങ്ങളിൽനിന്ന് മറ്റ് ഇന്ത്യൻ ഭാഷകളിലുള്ള പഴയ കൃതികളിൽ ഈ രീതി സ്വീകരിച്ചുകാണാം. പുഷ്പിക ഗ്രന്ഥകർത്താവുതന്നെ ചേർത്തതോ അതിന്റെ പഠിതാക്കൾ കൂട്ടിച്ചേർത്തതോ ആകാം. ഗ്രന്ഥത്തിൽ കർത്താവിനെ സംബന്ധിച്ച വിവരവും വിശേഷണവും ചേർക്കുന്നത് അപരാധമായി കണ്ടിരുന്നതിനാൽ പല പുഷ്പികകളിലും ഗ്രന്ഥത്തെക്കുറിച്ചുള്ള വിവരണം മാത്രമേ കാണൂ. പ്രാചീനഗ്രന്ഥങ്ങളെ സംബന്ധിച്ച്, അതിന്റെ കർത്താവിനെക്കുറിച്ചും കാലത്തെക്കുറിച്ചും അറിയാനും ഗ്രന്ഥം ക്രമപ്പെടുത്താനും സഹായിക്കുന്നതിനാൽ പുഷ്പികകൾ ചരിത്ര-സാഹിത്യാന്വേഷികളുടെ മുഖ്യമായ ഉപാദാനമാണ്.
ചില മാതൃകകൾ
അദ്ധ്യാത്മരാമായണം കിളിപ്പാട്ടിലെ പ്രഥമാദ്യായത്തിന്റെ പുഷ്പിക: ലീലാതിലകത്തിലെ പ്രഥമപുഷ്പികയും സമാപനപുഷ്പികയും:
കൃഷ്ണഗാഥയുടെ ആദ്യാധ്യായത്തിലെയും ഗ്രന്ഥാന്ത്യത്തിലെയും പുഷ്പിക: കൃതായാം കൃഷ്ണഗാഥായാം കൃഷ്ണോല്പത്തിഃ സമീരിതാ” അന്ത്യം : “ഇതി കൃഷ്ണഗാഥാ സമാപ്തം”
വരാഹമിഹിരന്റെ ബൃഹജ്ജാതകത്തിന് തലക്കുളത്തു ഗോവിന്ദഭട്ടതിരി എഴുതിയ “ദശാധ്യായി” എന്ന വ്യാഖ്യാനത്തിന്റെ അവസാനപുഷ്പിക:
സാഹിത്യദർപ്പണം എന്ന കാവ്യശാസ്ത്രഗ്രന്ഥത്തിലെ വിശദമായ പുഷ്പിക:
എ.ആർ. മലയവിലാസം എന്ന ലഘുകാവ്യത്തിന് നൽകിയ പുഷ്പിക:
ട്രപീസിയം (അസ്ഥി)
പാമാർ പ്രതലത്തിൽ (കൈപ്പത്തിയുടെ വശത്ത്/മുൻ വശത്ത്) കാണുന്ന ആഴമുള്ള തോടുപോലുള്ള ഭാഗം കാരണം ട്രപ്പീസിയത്തിനെ തിരിച്ചറിയാൻ എളുപ്പമാണ്. കാർപൽ അസ്ഥികളിൽ സ്കഫോയ്ഡിനും ഒന്നാമത് മെറ്റാകാർപലിനും (തള്ളവിരലിലെ മെറ്റാകാർപൽ) ഇടയിൽ റേഡിയൽ വശത്തായാണ് ഇതിന്റെ സ്ഥാനം. ഉരഗങ്ങളിലെയും ഉഭയജീവികളിലെയും ഒന്നാമത് ഡിസ്റ്റൽ കാർപലിന് തത്തുല്യമാണ് ട്രപീസിയം അസ്ഥി.
പ്രതലങ്ങൾ
സുപ്പീരിയർ പ്രതലം മുകളിലേക്കും മീഡിയൽ വശത്തേയ്ക്കും തിരിഞ്ഞാണിരിക്കുന്നത്. മീഡിയൽ ഭാഗത്ത് ഇത് മിനുസമുള്ളതും ലാറ്ററൽ ഭാഗത്ത് പരുക്കനുമാണ്. സ്കഫോയ്ഡ് അസ്ഥിയോട് ഈ പ്രതലം സന്ധിക്കുന്നു. ലാറ്ററൽ പ്രതലം ഇതിന്റെ തുടർച്ചയാണ്.
ഇൻഫീരിയർ പ്രതലം ഓവൽ ആകൃതിയുള്ളതും ഒരു വശത്തുനിന്ന് മറുവശത്തേയ്ക്ക് നോക്കുമ്പോൾ അവതലവും (കോൺകേവ്) മുന്നിൽ നിന്ന് പിന്നിലേക്ക് നോക്കുമ്പോൾ ഉത്തലവുമാണ്. ഒന്നാമത് മെറ്റാകാർപൽ അസ്ഥിയുടെ ബേസുമായി കുതിര സവാരിക്കുപയോഗിക്കുന്ന സാഡിൽ പോലുള്ള ഈ പ്രതലം സന്ധിക്കുന്നു. തള്ളവിരൽ കൊണ്ട് മറ്റു വിരലുകളെ തൊടാൻ സാധിക്കുന്നത് (ഒപ്പോസിഷൻ എന്ന ചലനം) ഈ ആകൃതി കൊണ്ടു കൂടിയാണ്.
ഡോർസൽ പ്രതലവും മിനുസമുള്ളതാണ്.
പാമാർ പ്രതലം ഇടുങ്ങിയതും പരുക്കനുമാണ്. ഇതിന്റെ മുകൾ ഭാഗത്ത് ഒരു ആഴമുള്ള തോട് (ഗ്രൂവ്) പോലെയുള്ള ഭാഗമുണ്ട്. ഫ്ലെക്സർ കാർപൈ റേഡിയാലിസ് എന്ന പേശിയുടെ ടെണ്ടൻ ഇതിലൂടെയാണ് കടന്നു പോകുന്നത്. ഈ പ്രതലത്തിൽ നിന്നാണ് ഒപ്പോണൻസ് പോളിസിസ് അബ്ഡക്റ്റർ പോളിസിസ് ബ്രെവിസ് ഫ്ലെക്സർ പോളിസിസ് ബ്രെവിസ് എന്നീ പേശികൾ ഉദ്ഭവിക്കുന്നത്. ട്രാൻസ്വേഴ്സ് കാർപൽ ലിഗമെന്റും ഈ പ്രതലവുമായി യോജിക്കുന്നുണ്ട്.
ലാറ്ററൽ പ്രതലം വീതിയുള്ളതും ലിഗമെന്റുകൾ യോജിക്കുന്നതിനാൽ പരുക്കനുമാണ്.
മീഡിയൽ പ്രതലത്തിൽ രണ്ട് ഫേസറ്റുകളുണ്ട് (അസ്ഥികൾ സന്ധിക്കുന്ന ഭാഗം). മുകളിലുള്ള അവതലവും വലുതുമായ ഫേസറ്റിൽ ട്രപ്പിസോയ്ഡ് അസ്ഥിയും; താഴെയുള്ള ചെറുതും അണ്ഡാകൃതിയുള്ളതുമായ ഫേസറ്റിൽ രണ്ടാമത്തെ മെറ്റാകാർപലും സന്ധിക്കുന്നു.
ട്രപീസിയത്തിന്റെ ട്യൂബർക്കിൾ
ട്രപ്പീസിയത്തിന്റെ ട്യൂബർക്കിൾ (tubercle of trapezium) അബ്ഡക്റ്റർ പോളിസിസ് ബ്രെവിസ് പേശി ചിലപ്പോൾ സന്ധിക്കുന്ന ഒരു മുഴയാണ്.
അത്തോളി
കോഴിക്കോട് ജില്ലയിലെ ഒരു പഞ്ചായത്ത്‌ ആണ് അത്തോളി. കുറ്റ്യാടി സ്റ്റേറ്റ് ഹൈ വേ അത്തോളി വഴി കടന്നു പോവുന്നു, കൂടാതെ കുനിയിൽ കടവ് പാലം. മുൻ കേരളമുഖ്യമന്തി സി.എച്ച്. മുഹമ്മദ്കോയയുടെയും കവി രാഘവൻ അത്തോളിയുടെയും മാധ്യമ പ്രവർത്തകൻ അജീഷ് അത്തോളിയുടെയും സി.പി.ഐ നേതാവും അദ്ധ്യാപകനും ആയിരുന്ന കോതങ്കൽ രാഘവൻ മാസ്റ്ററുടെയും ജന്മദേശമാണ്.
വർഗ്ഗം:കോഴിക്കോട് ജില്ലയിലെ ഗ്രാമങ്ങൾ
ജമാലുദ്ദീൻ അഫ്ഗാനി
19-ആം നൂറ്റാണ്ടിലെ ഇസ്ലാമിക നവോത്ഥാന നായകനായിരുന്നു ‍സയ്യിദ് ജമാലുദ്ദീൻ അഫ്ഗാനി. തത്ത്വചിന്തകൻ, എഴുത്തുകാരൻ, വാഗ്‌മി, പത്രപ്രവർ‌ത്തകൻ, രാഷ്ട്രീയ പ്രവർ‌ത്തകൻ എന്നീ നിലകളിലും അദ്ദേഹം പ്രശസ്തനാണ്. ഒരു നൂറ്റാണ്ടു കാലത്തിനിടക്ക് മുസ്ലിം രാജ്യങ്ങളിൽ ഉയർ‌ത്തെഴുന്നേറ്റ സ്വാതന്ത്ര്യ സമരങ്ങളിലും ഭരണഘടനാ പ്രസ്ഥാനങ്ങളിലും അഫ്‌ഗാനി വലിയ പങ്കു വഹിച്ചു. ഇരുപതാം നൂറ്റാണ്ടിൽ ഉയർ‌ന്നു വന്ന ഇസ്ലാമിക നവോത്ഥാന-നവീകരണ ശ്രമങ്ങളുടെ പ്രോൽ‌ഘാടകനായും അദ്ദേഹം അറിയപ്പെടുന്നു. പാൻ ഇസ്ലാമിസത്തിന്റെ ശക്തനായ വക്താവും അറബ്-ഇസ്ലാമിക രാജ്യങ്ങളിൽ ഉയർ‌ന്നു വന്ന അപകോളനീകരണ പ്രസ്ഥാനങ്ങളുടെ സൈദ്ധാന്തിക പ്രായോഗിക ആചാര്യനുമായിരുന്നു അദ്ദേഹം.
പത്തൊമ്പതാം നൂറ്റാണ്ടിൽ നേരിട്ടുള്ള വിദേശാധിപത്യത്തിലാകാതിരുന്ന ചുരുക്കം ഇസ്ലാമികരാജ്യങ്ങളിലൊന്നായ അഫ്ഗാനിസ്താന്റെ സ്ഥാനത്തെ, ഇസ്ലാമികനവോത്ഥാനത്തിന്റെ ചിഹ്നമായിക്കരുതിയായിരിക്കണം, അദ്ദേഹം തന്റെ തൂലികാനാമം അഫ്ഗാനി എന്ന് സ്വീകരിച്ചത് എന്നു കരുതുന്നു.
ജീവിതരേഖ
ശരിയായ പേര് അസ്സയ്യിദ് മുഹമ്മദുബ്‌നു സഫ്ദർ. 1838 -ൽ ഇറാനിലാണ് ഇദ്ദേഹം ജനിച്ചതെന്നാണ് പൊതുവേ കരുതപ്പെടുന്നത്. ഇദ്ദേഹത്തിന്റെ കുടും‌ബ പരമ്പര പ്രവാചകപൗത്രൻ ഹുസൈനുബ്‌നു അലി വഴി മുഹമ്മദ് നബിയിൽ ചെന്നെത്തുന്നു. 12 വയസ്സിനു മുൻപ് കാബൂളിൽ വെച്ച് ഇസ്ലാമിക വിജ്ഞാന ശാഖകളിൽ വെച്ച് പ്രാവീണ്യം നേടിയ അദ്ദേഹം പിന്നീട് തത്ത്വശാസ്ത്ര-ഗണിതശാസ്ത്ര പഠനങ്ങളിലേക്ക് ശ്രദ്ധ തിരിച്ചു. പിന്നീട് ഇന്ത്യയിലെത്തിയ അഫ്‌ഗാനി അവിടെ വെച്ചാണ് ആധുനിക വിദ്യാഭ്യാസം നേടിയത്. ഇന്ത്യയിലും അഫ്‌ഗാനിസ്ഥാനിലും അപകോളനീകരണ പ്രവർ‌ത്തനങ്ങളിലൂടെ ബ്രിട്ടീഷ് ഗവൺ‌മെന്റിന്റെ നോട്ടപ്പുള്ളിയായി മാറിയ അദ്ദേഹം പിന്നീട് ഈജിപ്തിൽ പ്രശസ്തമായ അൽ‌അസ്‌ഹർ യൂനിവേഴ്സിറ്റിയിൽ അദ്ധ്യാപകനായി.
അവിടെ പ്രവാചകത്വത്തിന്റെ സാമൂഹികദൗത്യത്തെക്കുറിച്ച് അദ്ദേഹം ഉയർ‌ത്തിയ കാഴ്ച്ചപ്പാടുകൾ യാഥാസ്ഥിതിക മതപണ്ഢിതരെ അദ്ദേഹത്തിനെതിരാക്കി. അറബി ലോകത്തെ നവജാഗരണത്തിന്റേയും ഇസ്ലാമികനവോത്ഥോനത്തിന്റേയും മുന്നണിപ്പോരാളികളായി മാറിയ സ‌അദ് സഗ്‌ലൂൽ, മുഹമ്മദ് അബ്ദു തുടങ്ങിയ ധിഷണാശാലികൾ അദ്ദേഹത്തിന്റെ ശിഷ്യത്വം സ്വീകരിച്ചു. അഫ്‌ഗാനിയുടെ പ്രേരണ മൂലം നിരവധി ചെറുപ്പക്കാർ പത്രപ്രവർ‌ത്തന രം‌ഗത്തേക്ക് കടന്നു വന്നു. ഈ പത്രങ്ങളിൽ പലതിലും അദ്ദേഹം സാമൂഹിക-രാഷ്ട്രീയ പ്രശ്നങ്ങളെക്കുറിച്ച് ലേഖനങ്ങളെഴുതിയിരുന്നു.
1878-ൽ ഫ്രഞ്ച് ഫ്രീ മേസണ്സ്യ പ്രസ്ഥാനത്തിൽ ചേർ‌ന്നുവെങ്കിലും അതിൽ അസംതൃപ്തനായി മറ്റൊരു സം‌ഘടന രൂപവത്കരിച്ചു. ദേശീയബോധമുള്ള സമരോൽ‌സുകരായ 300 ഓളം ചെറുപ്പക്കാരെ ഇതിൽ ചേർ‌ത്തുകൊണ്ട് അഫ്ഗാനി അവർ‌ക്ക് രാഷ്ട്രീയ പരിശീലനം നൽ‌കി. പാർ‌ലമെന്ററി ഭരണകൂത്തിന് വേണ്ടി അദ്ദേഹം വാദിച്ചു. ഈജിപ്തിലെ കൊളോണിയൽ വിരുദ്ധ ദേശീയ പ്രസ്ഥാനത്തിന്റെ ഉയർ‌ത്തെഴുന്നേൽ‌പ്പിൽ അഫ്‌ഗാനിക്ക് വലിയ പങ്കുണ്ടായിരുന്നു.
1881-ൽ ഈജിപ്തിലെ ഖിദൈവിക്കെതിരെ രം‌ഗത്ത് വന്ന ഉറാബീ പാഷ നയിച്ച വിപ്ലവത്തിൽ അഫ്‌ഗാനിയുടെ പ്രവർ‌ത്തനങ്ങൾക്ക് വലിയ പങ്കുണ്ടായിരുന്നു. സൈന്യത്തിലെ വൈദേശിക-കോളനീകരണ ഘടകങ്ങൾ‌ക്കെതിരെ ഉയർ‌ന്നു വന്ന ഈ വിപ്ലവം ബ്രിട്ടീഷ് ഇടപെടലിനെത്തുടർ‌ന്ന് പരാജയപ്പെടുകയുണ്ടായി. അഫ്‌ഗാനിയോടുള്ള ബ്രിട്ടീഷ് കൊളോണിയൽ രോഷം ഒന്നു കൂടി ശക്തിപ്പെടാൻ ഇത് കാരണമായി. തുടർ‌ന്ന് അദ്ദേഹം അമേരിക്കയിലേക്ക് തിരിക്കുകയും അമേരിക്കൻ പൗരത്വം നേടാൻ ശ്രമിക്കുകയുണ്ടായെന്നും അദ്ദേഹത്തിന്റെന ജീവചരിത്രകാരനായ ഡബ്ലിയു.എസ്. ബ്ലന്റ്ട അദ്ദേഹത്തിന്റെ് ഓർ‌മക്കുറിപ്പുകളിൽ എഴുതിയിട്ടുണ്ട്.
1883-ൽ അഫ്ഗാനി ലണ്ടനിലെത്തി. അവിടെ അൽ‌പകാലം തങ്ങിയ ശേഷം പാരീസിലേക്ക് തിരിച്ചു. അവിടെ വെച്ച് സ്വന്തം ശിഷ്യനും ഇസ്ലാമിക നവോത്ഥാനത്തിന്റെ മുന്നണിപ്പോരാളിയുമായിരുന്ന മുഹമ്മദ് അബ്ദുവിനോടോപ്പം ബ്രിട്ടീഷ് കൊളോണിയൽ ശക്തികൾ‌ക്കെതിരായ ശക്തമായ തൂലികാസമരം ആരംഭിച്ചു. പൗരസ്ത്യനാടുകളിൽ ബ്രിട്ടന്റേയും റഷ്യയുടേയും രാഷ്ട്രീയ ഇടപെടലുകളെക്കുറിച്ചും ഈജിപ്തിലേയും തുർ‌ക്കിയിലേയും സം‌ഭവവികാസങ്ങളെക്കുറിച്ചും സുഡാനിൽ അക്കാലത്ത് ഉയിർ‌കൊണ്ട മഹ്‌ദീ പ്രസ്ഥാനത്തെക്കുറിച്ചും അദ്ദേഹം എഴുതിയ ലേഖനങ്ങൾ പ്രമുഖ പാശ്ചാത്യ പത്രങ്ങൾ പ്രാധാന്യത്തോടെ പ്രസിദ്ധീകരിച്ചിരുന്നു. ഇക്കാലത്ത് തന്നെയാണ് ഏണെസ്റ്റ് റെനനുമായി അഫ്ഗാനി ഇസ്ലാമിനെക്കുറിച്ച് സം‌വാദത്തിലേർ‌പ്പെടുന്നത്. ഇസ്ലാം ശാസ്ത്രചിന്തക്കെതിരാണെന്ന റെനന്റെ ആരോപണത്തിനെതിരെ അഫ്‌ഗാനി എഴുതിയ മറുപടി Journal des Debats എന്ന ഫ്രഞ്ച് പത്രത്തിൽ വെളിച്ചം കണ്ടു.
പാരീസിൽ അഫ്ഗാനിയുടെ രാഷ്ട്രീയ-സാംസ്കാരിക പ്രവർ‌ത്തനങ്ങൾ മിക്കവാറും മുഹമ്മദ് അബ്ദുവുമായി കൂട്ടു ചേർ‌ന്ന് പ്രസിദ്ധീകരിച്ചിരുന്ന അൽ ഉർവത്തുൽ വുഥ്ഖ എന്ന അറബി വാരികയെ ആശ്രയിച്ചായിരുന്നു. ഇന്ത്യയിലും ഈജിപ്തിലും ഇതര നാടുകളിലും ബ്രിട്ടീഷുകാർ അനുവർ‌ത്തിച്ചിരുന്ന കൊളോണിയൽ രാഷ്ട്രീയ നയത്തിനെതിരെ അതിശക്തമായ വിമർ‌ശനങ്ങളാണ് ഈ പത്രം അഴിച്ചു വിട്ടത്. എന്നാൽ പത്രത്തിന്റെ ഒന്നാം ലക്കം തന്നെ ബ്രിട്ടീഷ് ഗവൺ‌മെന്റ് കണ്ടു കെട്ടുകയും ഇന്ത്യയിലേക്കും ഈജിപ്തിലേക്കുമുള്ള പ്രവേശനം തടയുകയും ചെയ്തു. തുടക്കത്തിൽ തന്നെ ഇത്തരം പ്രയാസങ്ങൾ അഭിമുഖീകരിക്കേണ്ടി വന്ന പത്രം എട്ടു മാസത്തിനിടയിൽ പതിനെട്ട് ലക്കങ്ങൾ പ്രസിദ്ധീകരിച്ച് സ്വയം പിൻ‌വലിഞ്ഞു.
ആശയങ്ങൾ
അഴിമതിക്കാരായ ഏകാധിപതികളിൽ നിന്നും അജ്ഞാനികളായ പുരോഹിതരിൽ നിന്നും രക്ഷപ്പെട്ടാൽ മാത്രമേ ഇസ്ലാമിന് നിലനിൽപ്പുള്ളൂ എന്ന വാദം ജമാലുദ്ദീൻ അഫ്ഗാനി മുറുകെപ്പിടിച്ചിരുന്നു. പടീഞ്ഞാറൻ സംസ്കാരത്തിലെ തിരഞ്ഞെടുത്ത ആശയങ്ങൾ സ്വായത്തമാക്കുന്നതിലൂടെ പാശ്ചാത്യസ്വാധീനത്തിന്റെ മലവെള്ളപ്പാച്ചിലിനെതിരെ പിടീച്ചുനിൽക്കാൻ ഇസ്ലാമികലോകത്തിനാകും എന്നും അഫ്ഗാനി, വിശ്വസിച്ചിരുന്നു. ,അഫ്ഗാനി സയണിസ്റ്റ് ചാരനാണന്ന് ആക്ഷേപമുണ്ട്
മരണം
1897 മാർച്ച് 9 ന്‌ ഇസ്താംബൂളിൽ ജമാലുദ്ദീൻ അഫ്ഗാനി മരണമടഞ്ഞു. 1944 ഒടുവിൽ അഫ്ഗാനിസ്താൻ സർക്കാറിന്റെ അഭ്യർഥനമാനിച്ച് അദ്ദേഹത്തിന്റെ ശരീരാവശിഷ്ടങ്ങൾ അഫ്ഗാനിസ്താനിലേക്ക് കൊണ്ടുവരികയും കാബൂൾ സർവകലാശാല വളപ്പിൽ മറവുചെയ്തു.
അവലം‌ബം
1. ഇസ്ലാമിക വിജ്ഞാനകോശം, വാല്യം 3, ഇസ്ലാമിക് പബ്ലിഷിം‌ഗ് ഹൗസ്
പുറം കണ്ണികൾ
വർഗ്ഗം:ഇസ്ലാമികപണ്ഡിതർ
ടുൾസ, ഒൿലാഹോമ
ടുൾസ അമേരിക്കൻ ഐക്യനാടുകളിലെ ഒക്ലാഹോമ സംസ്ഥാനത്തിലെ രണ്ടാമത്തെ വലിയ നഗരവും അമേരിക്കൻ ഐക്യനാടുകളിലെ ഏറ്റവും ജനസംഖ്യയുള്ള 47-ാമത് നഗരവുമാണ്. ജൂലൈ 2015 വരെ ഈ നഗരത്തിലെ ജനസംഖ്യ 403,505 ആയിരുന്നു, 2010 ലെ ജനസംഖ്യാ കണക്കുകളിലേക്കാൾ ഇക്കാലത്ത് 11,599 ന്റെ വർധനയുണ്ടായി.
അബുദാബി (എമിറേറ്റ്)
മധ്യപൂർവ ദേശത്തെ യുണൈറ്റഡ് അറബ് എമിറേറ്റ്സ് (യു.എ.ഇ) എന്ന രാജ്യത്തിന്റെ ഏഴ് അംഗരാഷ്ട്രങ്ങളിലൊന്നാണു അബുദാബി എമിറേറ്റ് (അറബി: إمارة أبو ظبيّ‎). മറ്റു ആറ് എമിറേറ്റുകളുടേയും മൊത്തം വിസ്തീർണത്തിന്റെ ആറുമടങ്ങു വ്യാപ്തിയുള്ള അബുദാബി പേർഷ്യൻ ഉൾക്കടലിന്റെ തെക്കേ തീരത്ത്, ഖത്തർ ഉപദ്വീപിനും ഹോർമൂസ് കടലിനുമിടയ്ക്കാണു സ്ഥിതി ചെയ്യുന്നത്. തെക്കും പടിഞ്ഞാറും അതിർത്തികൾ സൗദി അറേബ്യയുമായും കിഴക്കേ അതിർത്തി ഒമാനുമായും വടക്കു കിഴക്ക് അതിർത്തി ദുബൈയുമായും പങ്കിടുന്നു. രാഷ്ട്രഭാഷ അറബിയാണ്, എങ്കിലും പല രാജ്യങ്ങളിൽ നിന്നുമുള്ള പ്രവാസികൾ ഇവിടെ വസിക്കുന്നതിനാൽ ഇംഗ്ലീഷ്, ഹിന്ദി, ഉർദു, മലയാളം, തമിഴ്, തഗാലൊഗ്, ബംഗാളി എന്നീ ഭാഷകൾ പൊതുവെ ഉപയോഗിച്ചു വരാറുണ്ട്. ജൂതമതം ഒഴികെ മറ്റെല്ലാ പ്രധാന മതങ്ങൾ‍ക്കും പ്രവർത്തന സ്വാതന്ത്ര്യവും, ആരാധനാലയങ്ങളും ഉണ്ട്.
അബുദാബി എമിറേറ്റിലെ ഏറ്റവും വലിയ അധിവാസകേന്ദ്രം അബുദാബി എന്നു തന്നെ പേരുള്ള തുറമുഖനഗരമാണ്. 1971-ൽ യു.എ.ഇ. പിറവിയെടുത്തതു മുതൽ രാജ്യതലസ്ഥാനമായി വർത്തിക്കുന്ന അബുദാബി നഗരത്തോടനുബന്ധിച്ചുള്ള സുസജ്ജവും അത്യാധുനികവുമായ തുറമുഖം പൂർണമായും മനുഷ്യനിർമിതമാണ്. ഉൾക്കടൽ തീരത്ത് ആഴംകുറഞ്ഞ് വിസ്തൃതമായ തിട്ടുകളും ചെറുദ്വീപുകളുടെ സമൂഹങ്ങളും അവിടവിടെയായി കാണാം. യു.എ.ഇ.യിലെ അംഗരാജ്യങ്ങൾക്കിടയിൽ പെട്രോളിയം ഏറ്റവും കൂടുതൽ ഉത്പാദിപ്പിക്കപ്പെടുന്നത് അബുദാബി എമിറേറ്റിലാണ്. ദേശീയവരുമാനത്തിലെ മുക്കാൽ പങ്കും നേടിക്കൊടുക്കുന്ന അബുദാബി ജനസംഖ്യയിൽ രണ്ടാം സ്ഥാനത്താണ്.
ചരിത്രം
അബുദാബിയുടെ ചില ഭാഗങ്ങൾ സഹസ്രാബ്ദങ്ങൾക്ക് മുമ്പ് സ്ഥിരതാമസമാക്കിയിരുന്നു, അതിന്റെ ആദ്യകാല ചരിത്രം വിശാലമായ പ്രദേശത്തിന്റെ സാധാരണ നാടോടികളായ ആട്ടിൻകൂട്ടത്തിനും മത്സ്യബന്ധന രീതിക്കും അനുയോജ്യമാണ്. എമിറേറ്റ് ചരിത്രപരമായ പ്രദേശമായ അൽ-ബുറൈമി അല്ലെങ്കിൽ തവാം (ഇതിൽ ആധുനിക അൽ ഐൻ ഉൾപ്പെടുന്നു) ഒമാനുമായി പങ്കിടുന്നു, കൂടാതെ 7000 വർഷത്തിലേറെയായി ജനവാസമുണ്ടായിരുന്നതായി തെളിയിക്കപ്പെടുന്നു.ആധുനിക അബുദാബിയുടെ ഉത്ഭവം 18-ാം നൂറ്റാണ്ടിന്റെ അവസാനത്തിൽ ദുബായിയുടെ നിയന്ത്രണവും ഏറ്റെടുത്ത ബനി യാസ് എന്ന സുപ്രധാന ഗോത്രവർഗ കോൺഫെഡറേഷന്റെ ഉദയത്തിൽ നിന്നാണ്. 19-ാം നൂറ്റാണ്ടിൽ ദുബായ്, അബുദാബി ശാഖകൾ വേർപിരിഞ്ഞു.
ഇരുപതാം നൂറ്റാണ്ടിന്റെ മധ്യത്തിൽ, അബുദാബിയുടെ സമ്പദ്‌വ്യവസ്ഥ പ്രധാനമായും ഒട്ടകത്തെ വളർത്തൽ, അൽ-ഐൻ, ലിവ എന്നിവിടങ്ങളിലെ ഉൾനാടൻ മരുപ്പച്ചകളിൽ ഈന്തപ്പഴങ്ങളുടെയും പച്ചക്കറികളുടെയും ഉത്പാദനം, അബുദാബി നഗരത്തിന്റെ തീരത്ത് മത്സ്യബന്ധനം, മുത്ത് ഡൈവിംഗ് എന്നിവയിലൂടെ തുടർന്നു. ഇത് പ്രധാനമായും വേനൽക്കാല മാസങ്ങളിൽ അധിനിവേശമായിരുന്നു. അബുദാബി നഗരത്തിലെ ഒട്ടുമിക്ക വാസസ്ഥലങ്ങളും അക്കാലത്ത് ഈന്തപ്പനയോലകളാൽ (ബരാസ്തി) നിർമ്മിച്ചവയായിരുന്നു, സമ്പന്ന കുടുംബങ്ങൾ ചെളിക്കുടിലുകളായിരുന്നു. ഇരുപതാം നൂറ്റാണ്ടിന്റെ ആദ്യ പകുതിയിൽ സംസ്ക്കരിച്ച മുത്ത് വ്യവസായത്തിന്റെ വളർച്ച അബുദാബി നിവാസികൾക്ക് ബുദ്ധിമുട്ടുകൾ സൃഷ്ടിച്ചു, കാരണം മുത്തുകൾ ഏറ്റവും വലിയ കയറ്റുമതിയും പണ വരുമാനത്തിന്റെ പ്രധാന ഉറവിടവും പ്രതിനിധീകരിക്കുന്നു.
1939-ൽ, ഷെയ്ഖ് ഷാഖ്ബുത് ബിൻ-സുൽത്താൻ അൽ നഹ്യാൻ പെട്രോളിയം ഇളവുകൾ അനുവദിച്ചു, 1958-ലാണ് ആദ്യമായി എണ്ണ കണ്ടെത്തിയത്. ആദ്യം എണ്ണപ്പണത്തിന് നാമമാത്രമായ സ്വാധീനം ഉണ്ടായിരുന്നു. കുറച്ച് ഉയരമുള്ള കോൺക്രീറ്റ് കെട്ടിടങ്ങൾ നിർമ്മിക്കപ്പെട്ടു, 1961-ൽ ആദ്യത്തെ നടപ്പാത പൂർത്തീകരിച്ചു, എന്നാൽ പുതിയ ഓയിൽ റോയൽറ്റി നിലനിൽക്കുമോ എന്ന് ഉറപ്പില്ലാത്ത ഷെയ്ഖ് ഷക്ബുത്, വികസനത്തിൽ നിക്ഷേപിക്കുന്നതിനുപകരം വരുമാനം ലാഭിക്കാൻ മുൻകൈയെടുത്ത് ജാഗ്രതയോടെ ഒരു സമീപനം സ്വീകരിച്ചു. അദ്ദേഹത്തിന്റെ സഹോദരൻ ഷെയ്ഖ് സായിദ് ബിൻ സുൽത്താൻ അൽ നഹ്യാൻ എണ്ണ സമ്പത്തിന് അബുദാബിയെ മാറ്റാൻ കഴിയുമെന്ന് കണ്ടു. ഭരിക്കുന്ന നഹ്യാൻ കുടുംബം, ഷെയ്ഖ് സായിദ് തന്റെ സഹോദരനെ ഭരണാധികാരിയാക്കണമെന്നും രാജ്യത്തിന്റെ വികസനം എന്ന തന്റെ കാഴ്ചപ്പാട് നടപ്പിലാക്കണമെന്നും തീരുമാനിച്ചു. 1966 ഓഗസ്റ്റ് 6-ന് ബ്രിട്ടീഷുകാരുടെ സഹായത്തോടെ സായിദ് പുതിയ ഭരണാധികാരിയായി.
1971-ഓടെ പേർഷ്യൻ ഗൾഫ് മേഖലയിൽ നിന്ന് പിന്മാറുമെന്ന് 1968-ൽ യുകെ പ്രഖ്യാപിച്ചതോടെ യു.എ.ഇ.യുടെ രൂപീകരണത്തിന് പിന്നിലെ പ്രധാന പ്രേരകശക്തിയായി ഷെയ്ഖ് സായിദ് മാറി. 1971-ൽ എമിറേറ്റ്‌സ് സ്വാതന്ത്ര്യം നേടിയതിനുശേഷം, എണ്ണ സമ്പത്ത് ഈ പ്രദേശത്തേക്ക് ഒഴുകുന്നത് തുടർന്നു, പരമ്പരാഗത മൺ-ഇഷ്ടിക കുടിലുകൾ ബാങ്കുകൾ, ബോട്ടിക്കുകൾ, ആധുനിക ഉയരങ്ങൾ എന്നിവ ഉപയോഗിച്ച് അതിവേഗം മാറ്റിസ്ഥാപിച്ചു.
ഭൂപ്രകൃതി
ഉപ്പളങ്ങളും ചതുപ്പുകളും നിറഞ്ഞ തീരസമതലം ഉള്ളിലേക്കു നീങ്ങുന്തോറും പൊടുന്നനെ വരണ്ട മരുഭൂമിയായി മാറുന്ന, പൊതുവെ സമതലമായ ഭൂപ്രകൃതിയാണ് അബുദാബിയിയുടേത്. കടലോരമേഖലയിൽ കടുത്തചൂടും ഉയർന്ന ആർദ്രതയും ഉള്ള ഉഷ്ണകാലാവസ്ഥയാണ്. ഉള്ളിലേക്കു നീങ്ങുന്തോറും ആർദ്രത കുറഞ്ഞ് വരൾച്ച അനുഭവപ്പെടുന്നു. ഉഷ്ണകാലത്ത് ഉൾപ്രദേശങ്ങളിലെ താപനില 49 °C ആയി വർദ്ധിക്കുന്നത് സാധാരണമാണ്. 10 സെ.മീ.ൽ താഴെ മാത്രമുള്ള വർഷപാതം തീർത്തും ക്രമരഹിതമാണ്; വർഷങ്ങളോളം മഴയില്ലാതിരിക്കുന്നതും അപൂർവമല്ല. ശൈത്യകാലാന്ത്യം മുതൽ ഉഷ്ണകാലത്തിന്റെ മധ്യത്തോളവും അതിശക്തമായ മണൽക്കാറ്റുകൾ ഉണ്ടാവാറുണ്ട്. ഷാമാൽ എന്നു വിളിക്കപ്പെടുന്ന ഇവ നന്നെ വിനാശകരങ്ങളാണ്. പ്രതികൂല കാലാവസ്ഥയും മണ്ണിലെ വളക്കുറവും സസ്യവളർച്ചയെ പോഷിപ്പിക്കുന്നില്ല. എമിറേറ്റിന്റെ ഉൾപ്രദേശങ്ങൾ പൊതുവെ മരുസ്ഥലങ്ങളാണ്. എന്നാൽ ഇടയ്ക്കിടെയുള്ള സസ്യസമൃദ്ധങ്ങളായ മരുപ്പച്ചക (oasis)ളിൽ, ഈന്തപ്പനയും കാലികളുടെ പ്രിയഭോജ്യമായ "അൽഫാൽഫാ" പുല്ലും ഇടതൂർന്നു വളരുന്നു. ഫലവൃക്ഷങ്ങൾ ലാഭകരമായി വിളയിക്കുവാനുള്ള സൗകര്യങ്ങളും ഉണ്ട്. സാമാന്യം വ്യാപ്തിയുള്ള അൽ അയ്ൻ മരുപ്പച്ച അധിവാസകേന്ദ്രവും കാർഷിക മേഖലയുമായി വികസിച്ചിരിക്കുന്നു.
നാടോടികളായ ഇടയന്മാർ മിക്ക മരുപ്പച്ചകളും മേച്ചിൽപ്പുറങ്ങളായാണ് ഉപയോഗിച്ചിരുന്നത്. അടുത്ത കാലത്തായി, ഇക്കൂട്ടരെ സ്ഥിരപാർപ്പുകാരാക്കി മാറ്റുന്നതിനും കൃഷിയും കാലിവളർത്തലും വികസിപ്പിക്കുന്നതിനുമുള്ള ബഹുമുഖപരിപാടികൾ പ്രാവർത്തികമായി വരുന്നു. അൽ അയ്ൻ മരുപ്പച്ചയിൽ ഫലവർഗങ്ങൾ ഉത്പാദിപ്പിക്കുന്നുണ്ട്. ഇവിടുത്തെ മാമ്പഴം വിശ്വപ്രശസ്തി ആർജിച്ചിരിക്കുന്നു. കടലോരമേഖലയിലും കാർഷികവികസനത്തിനുള്ള ശ്രമങ്ങൾ ആരംഭിച്ചിട്ടുണ്ട്. ആട്, ഒട്ടകം, കന്നുകാലികൾ എന്നിവയാണ് പ്രധാന വളർത്തുമൃഗങ്ങൾ. അൽ അയ്ൻ മേഖലയിൽ ജനവാസം വർദ്ധിച്ചതോടെ കോഴിവളർത്തൽ ഗണ്യമായ തോതിൽ പുരോഗമിച്ചിരിക്കുന്നു. തീരക്കടലുകൾ മത്തി, ചൂര, പോർജി (porgy), ഗ്രൂപ്പര്‍, സ്രാവ് തുടങ്ങിയവയുടെ കലവറയാണ്; ഇടയ്ക്കിടെയുള്ള തിട്ടുകൾ മത്സ്യപ്രജനനത്തിന് ആനുകൂല്യമൊരുക്കുന്നു. ഉൾക്കടലോരങ്ങളിൽ തിമിംഗിലങ്ങൾ എത്തിപ്പെടുന്നത് അസാധാരണമല്ല. ആഴക്കടൽ മീൻപിടുത്തവും മത്സ്യസംസ്കരണവും വികസിച്ചുവരുന്നു.
ജനങ്ങൾ
അബുദാബിയിലെ ജനങ്ങളിൽ കേവലം 20 ശതമാനം മാത്രമാണ് തദ്ദേശീയരായുള്ളത്. ഇറാൻ ഉൾപ്പെടെയുള്ള ഇതര മുസ്ലിം രാജ്യങ്ങളിൽ നിന്നു ചേക്കേറിയവർ 10 ശതമാനത്തോളം വരും. തൊഴിൽ സമ്പാദനത്തിനായി കുടിയേറിയിട്ടുള്ള വിദേശീയർക്കാണ് ഭൂരിപക്ഷമുള്ളത്. ഇന്ത്യ,പാകിസ്താൻ എന്നീ രാജ്യങ്ങളിൽ നിന്നുള്ളവരുടെ അംഗബലം മൊത്തം ജനസംഖ്യയുടെ പകുതിയിലേറെയാണ്. ഫിലിപ്പീൻസ്, ബംഗ്ലാദേശ്, ശ്രീലങ്ക എന്നിവിടങ്ങളിൽ നിന്നുള്ളവരും കുറവല്ല. ഏഷ്യൻ വംശജരുമായി തട്ടിച്ചുനോക്കുമ്പോൾ യൂറോപ്യർ തുലോം ന്യൂനപക്ഷമാണ്. തൊഴിലുടമാവകാശം തദ്ദേശീയർക്കുമാത്രമായി നിഷ്കർഷിച്ചുകൊണ്ട് അവരുടെ ജീവിതനിലവാരവും നാടിന്റെ സാമ്പത്തിക അടിസ്ഥാനവും സുസ്ഥിരമാക്കുന്ന തൊഴിൽ നയമാണ് യു.എ.ഇ. പിന്തുടരുന്നത്. തദ്ദേശീയരിൽ ഭൂരിപക്ഷവും സുന്നിവിഭാഗക്കാരായ മുസ്ളീങ്ങളാണ്. അറബി ഔദ്യോഗിക ഭാഷയാണ്.
എണ്ണ ഉത്പാദനം
1958-ലാണ് അബുദാബിയിൽ എണ്ണനിക്ഷേപം കണ്ടെത്തിയത്. യു.കെ., ഫ്രാൻസ്, ജപ്പാൻ എന്നീ രാജ്യങ്ങൾക്കു കൂടി ഭാഗികമായി ഉടമാവകാശമുളള അഡ്മാ-ഓപ്കോ (അബുദാബി മറൈൻ ഓപ്പറേറ്റിങ് കമ്പനി : ADMA-OPCO) ആണ് എണ്ണ ഉത്പാദനത്തിന്റെ മുഖ്യപങ്കുനിർവഹിക്കുന്നത്. എമിറേറ്റിലെ എല്ലാ എണ്ണ ഉത്പാദകരുടേയും മേൽ ഭരണകൂടത്തിന് നിർണായകമായ നിയന്ത്രണം വ്യവസ്ഥ ചെയ്തിട്ടുണ്ട്. തീരക്കടൽ നിക്ഷേപങ്ങളെയാണ് വിദേശീയ ഉടമയിലുള്ള സ്ഥാപനങ്ങൾ ഖനനം ചെയ്യുന്നത്; ഇവയിലെ പ്രമുഖ കേന്ദ്രങ്ങൾ ഉമ് അഷ് ഷെരീഫ്, അൽ മുബാറസ്, അൽ ബന്തൂക്ക് എന്നിവിടങ്ങളിലാണ്. അമേരിക്കൻ കമ്പനികൾ വ്യാപകമായ പര്യവേക്ഷണത്തിലൂടെ പുതിയ നിക്ഷേപങ്ങൾ കണ്ടെത്തി, ഖനനം ആരംഭിച്ചിട്ടുണ്ട്. അഡ്മാ-ഓപ്കോയുടെ നിയന്ത്രണത്തിലുള്ള അൽബന്തൂക്ക് എണ്ണക്കിണറുകളിൽ നിന്നുള്ള ഉത്പന്നങ്ങളും വരുമാനവും അയൽരാജ്യമായ ഖത്തറുമായി പങ്കിടുവാനുള്ള ധാരണ നിലനില്ക്കുന്നുണ്ട്. എണ്ണ ഉത്പാദനത്തിൽ വിദേശരാജ്യങ്ങൾക്കു നല്കപ്പെട്ടിരുന്ന സൗജന്യങ്ങളും സാങ്കേതിക പങ്കാളിത്തവും ക്രമേണ മരവിപ്പിക്കുന്ന നയമാണ് യു.എ.ഇ. ഇപ്പോൾ നടപ്പിലാക്കിവരുന്നത്.
എണ്ണ വിപണനത്തിലൂടെ സ്വരൂപിക്കപ്പെടുന്ന മൂലധനത്തിലെ നല്ലൊരു പങ്ക് കാർഷിക വികസനത്തിനും, വ്യവസായവത്കരണത്തിനും വിനിയോഗിക്കുകയെന്ന യു.എ.ഇ. നയം അബുദാബി എമിറേറ്റിന് ഏറെ ഗുണം ചെയ്യുന്നു. അൽ അയ്നിലും പ്രാന്തപ്രദേശങ്ങളിലും കുഴൽക്കിണറുകൾ വഴിയുള്ള ജലസേചനം ഫലവർഗങ്ങളുടേയും കായ്കറികളുടേയും ഗണ്യമായ ഉത്പാദനം സാധ്യമാക്കിയിരിക്കുന്നു. കൂടുതൽ ജനങ്ങളെ കാർഷികവൃത്തിയിലേക്കു തിരിച്ചുവിടാനും ഇതു കാരണമാക്കിയിട്ടുണ്ട്. ഗവ്യോത്പന്നങ്ങളുടെ ഉത്പാദനത്തിലും സാരമായ വർദ്ധനവുണ്ട്. അൽ അയ്നിലെ അരിഡ് ലാൻഡ്സ് റിസർച്ച് സെന്റർ മരുസ്ഥലങ്ങൾ കൃഷിയിടങ്ങളാക്കി മാറ്റുന്നതിനുള്ള ഗവേഷണങ്ങൾക്ക് നേതൃത്വം നൽകുന്നു.
പെട്രോളിയത്തെ മാത്രം ആശ്രയിച്ചുള്ള സമ്പദ്ഘടനയിൽ സമൂലമായ മാറ്റം ലക്ഷ്യമാക്കി വ്യവസായവത്കരണത്തിന് ഊന്നൽ നല്കുന്നതിന്റെ ആദ്യപടിയായി പ്രകൃതിവാതകം ഇന്ധനമാക്കി ഒരു വൻകിട താപവൈദ്യുതനിലയം അബുദാബി നഗരത്തിൽ ആരംഭിച്ചു. ഇവിടെനിന്നുള്ള വൈദ്യുതി അഭ്യന്തര ഉപഭോഗത്തിന് പര്യാപ്തമാവുന്നതിനുപുറമേ അയൽ രാജ്യങ്ങൾക്കു വിപണനം ചെയ്യാനും ഉപയുക്തമാകുന്നു. തലസ്ഥാനത്തിന് 224 കി.മീ. തെക്കു പടിഞ്ഞാറുള്ള അൽ-റുവൈസ്, പെട്രോളിയം ശുദ്ധീകരണ ശാലയുടേയും പെട്രോളിയബന്ധിത വ്യവസായസമുച്ചയത്തിന്റേയും ആസ്ഥാനമായി വികസിച്ചിരിക്കുന്നു. ചെറുതും വലുതുമായ നിരവധി വ്യവസായശാലകൾ അബുദാബിയുടെ വിവിധ ഭാഗങ്ങളിലായി പ്രവർത്തിക്കുന്നുണ്ട്.
അബുദാബി നാഷണൽ ഓയിൽ കമ്പനിയുടെ(ADNOC)കീഴിലാണ് പ്രധാന പെട്രൊളിയം, അനുബന്ധവ്യവസായങ്ങൾ പ്രവർത്തിക്കുന്നത്. പ്രധാന വ്യവസായസ്ഥാപനങ്ങൾ, അഡ്മ-ഓപ്കോ, അഡ്ഗാസ്, തക്ക്രീർ, അത്തീർ, ബുറൂജ്, അഡ്കോ എന്നിവയാണ്.
ഗതാഗതം
യു.എ.ഇ.യിലെ ഇതര കേന്ദ്രങ്ങളിലേക്കും എമിറേറ്റിനുള്ളിലെ അധിവാസ-വ്യവസായ കേന്ദ്രങ്ങളിലേക്കും അബുദാബിയിൽ നിന്ന് റോഡുകളുണ്ട്. അബുദാബിക്കു പുറമേ അൽ അയ്നിലും അന്താരാഷ്ട്ര വിമാനത്താവളമുണ്ട്. ഇന്ത്യ ഉൾപ്പെടെയുള്ള വിദേശരാജ്യങ്ങളിലേക്ക് അബുദാബിയിൽ നിന്നും വിവിധ വിമാനക്കമ്പനികൾ നിരന്തരം സേവനം നടത്തുന്നുണ്ട്.എത്തിഹാദ് എയർ വെയ്‌സ് ഉദാഹരണം. അബുദാബി തുറമുഖം കയറ്റിറക്കുകളിലൂടെ സദാ പ്രവർത്തനോന്മുഖമാണ്. അബുദാബിയിൽ നിന്നും മിക്കവാറും രാജ്യത്തിന്റെ എല്ലാ ഭാഗങ്ങളിലേക്കും, ഫലപ്രദമായ പൊതുബസ് ഗതാഗതവും, ടാക്സി സംവിധാനവും,നിലവിലുണ്ട്. 2008-ആം ആണ്ടിൽ നഗരത്തിനുള്ളിലെ ബസ് ഗതാഗതവും ആരംഭിച്ചിരിക്കുന്നു. റെയിൽവേ സംവിധാനം അബുദാബി എമിറേറ്റിൽ നിലവിലില്ല.
ആരോഗ്യപരിപാലനം,വിദ്യാഭ്യാസം
ആരോഗ്യപരിപാലനരംഗത്ത് മികച്ചവികാസം നേടിയിരിക്കുന്ന അബുദാബിയിൽ സ്വകാര്യചികിത്സാകേന്ദ്രങ്ങളും സൌജന്യ ചികിത്സാസൌകര്യങ്ങളുള്ള സർക്കാർ ആശുപത്രികളും ധാരാളമായുണ്ട്. അടുത്തകാലത്തായി അൽ അയ്ൻ തുടങ്ങിയ മറ്റ് അധിവാസ കേന്ദ്രങ്ങളിലും ചികിത്സാ സൌകര്യങ്ങളിൽ കാര്യമായ പുരോഗതി കാണാം. വിദ്യാഭ്യാസ സൌകര്യങ്ങളുടെ കാര്യത്തിലും അബുദാബി പിന്നിലല്ല. സൌജന്യ സാർവത്രിക വിദ്യാഭ്യാസം ഇവിടെ നടപ്പാക്കിയിട്ടുണ്ട്. ഇവിടത്തെ എല്ലാ ജനപദങ്ങളിലും പ്രാഥമിക-മധ്യതല വിദ്യാഭ്യാസ സൌകര്യം ലഭ്യമാണ്. യു.എ.ഇ. സർവകലാശാലയുടെ ആസ്ഥാനം ഇപ്പോൾ അൽ അയ്നിലാണ്. അറബി, ഇംഗ്ളീഷ് എന്നീ ഭാഷകളിലുള്ള അനേകം ദിനപത്രങ്ങളും നിരവധി ആനുകാലികങ്ങളും അബുദാബിയിൽ നിന്ന് പ്രസിദ്ധീകരിക്കുന്നു. നിരവധി റേഡിയോ-ടെലിവിഷൻ കേന്ദ്രങ്ങളും തലസ്ഥാനത്ത് പ്രവർത്തിക്കുന്നുണ്ട്.
പ്രധാനപ്പെട്ട സർക്കാർ ആശുപത്രികൾ മഫ്റക്ക് ആശുപത്രി; കോർണിഷ് ആശുപത്രി; തവം ആശുപത്രി,അൽ-അയ്ൻ; എന്നിവയും, സ്വകാര്യമേഖലയിലെ പ്രധാന ആശുപത്രികൾ അൽ-നൂർ, എൻ.എം.സി; അൽ-അഹലിയ; മൂപ്പൻസ് ദാർ അൽ-ശിഫ; അൽ-സലാമ; ദാർ അൽ-ശിഫ; ജി.എം.സി; അൽ-റീഫ്; ഫ്രാങ്കോ എമിരിയൻ എന്നിയവയാണ്
അവലംബം
വർഗ്ഗം:അറേബ്യൻ രാജ്യങ്ങൾ വർഗ്ഗം:ഐക്യ അറബ് എമിറേറ്റുകൾ
ശോഭന പരമേശ്വരൻ നായർ
മലയാളചലച്ചിത്രരംഗത്ത് ആദ്യകാലങ്ങളിൽ സജീവമായിരുന്ന ഒരു നിർമ്മാതാവായിരുന്നു ശോഭന പരമേശ്വരൻ നായർ. 2009 മേയ് 20-ന്, 83 ആമത്തെ വയസ്സിൽ അദ്ദേഹം അന്തരിച്ചു. നിശ്ചലഛായാഗ്രഹണത്തിലൂടെ മലയാളചലച്ചിത്രലോകത്തെത്തിയ ശോഭന പരമേശ്വരൻ നായർ മലയാളസാഹിത്യത്തിലെ മികച്ച രചനകൾ ചലച്ചിത്രമാക്കുന്നതിലും താല്പര്യം കാണിച്ചു.
ജീവിതരേഖ
ചിറയിൻകീഴ് പാലവിളി നാരായണപ്പിള്ളയുടെയും കുഞ്ഞിയമ്മയുടെയും മകനായി തിരുവനന്തപുരത്താണ് പരമേശ്വരൻ നായർ ജനിച്ചത്. അദ്ദേഹം ൧൯൫൪(1954) ൽ  തൃശ്ശൂരിൽ  ശോഭന എന്ന പേരിൽ ഒരു സ്റ്റൂഡിയോ തുടങ്ങുകയും പിന്നീട്  മലയാള  സിനിമയുടെ ഉന്നമനത്തിനായി പ്രവർത്തിക്കുകയും  അങ്ങനെ  മലയാള സിനിമയുടെ തലതൊട്ടപ്പന്മാരിൽ ഒരാളായിമാറുകയും ചയ്തു  .പിന്നീടു തന്റെ സ്റ്റൂഡിയോയുടെ പേരും ചേർത്ത് ശോഭന പരമേശ്വരൻ എന്ന് പൊതുവേ അറിയപ്പെട്ടു.മരണം വരെ അദ്ദേഹത്തിന്റെ കർമ മണ്ഡലം  തൃശൂർ ആയിരുന്നു. 1952-ൽ രാമു കാര്യാട്ട് നീലക്കുയിൽ ചലച്ചിത്രമാക്കിയപ്പോൾ നിശ്ചല ഛായാഗ്രാഹകനായി ചലച്ചിത്രരംഗത്ത് പ്രവേശിച്ചു. 1963-ൽ പാറപ്പുറത്തിന്റെ നിണമണിഞ്ഞ കാൽപ്പാടുകൾ ചലച്ചിത്രമാക്കിക്കൊണ്ട് ചലച്ചിത്രനിർമ്മാണവഴിയിലെത്തി.
അവലംബം
വർഗ്ഗം:മലയാളചലച്ചിത്രനിർമ്മാതാക്കൾ വർഗ്ഗം:കേരളത്തിലെ നിശ്ചലചിത്ര ഛായാഗ്രാഹകർ
ഉമി
നെന്മണിയുടെ പുറം പാളിയെയാണ് ഉമി എന്നുവിളിക്കുന്നത്. എല്ലാ ധാന്യങ്ങൾക്കും ഇതുപോലെ ഒരു പുറംപാളി (Husk) ഉണ്ടെങ്കിലും, മലയാളത്തിൽ ഉമി എന്നു പരക്കെ വിവക്ഷിക്കുന്നത് നെന്മണിയുടെ പുറംതോടിനെയാണ്.
പുഴുങ്ങിയതോ പച്ചയോ ആയ നെല്ല് കുത്തി അരിയാക്കുന്ന പ്രക്രിയയിൽ ഉമി വേർതിരിക്കപ്പെടുന്നു. നെല്ലിൽ നിന്ന് ലഭിക്കുന്ന ഉപോൽപ്പന്നങ്ങളിൽ പ്രധാനപ്പെട്ടതാണ് ഉമി. ഇത് ഇന്ധനമായും ഉപയോഗിക്കുന്നു. ഉമിയുടെ 75% ഭാഗങ്ങളും ഓർഗാനിക് മാറ്റർ ആണ്. അതിനാൽ ഇതൊരു കാര്യക്ഷമമായ ഇന്ധനമായി ഉപയോഗിക്കാൻ സാധിക്കും. ഉമി കത്തിക്കുമ്പോൾ ലഭിക്കുന്ന ചാരത്തിന്റെ 92% - 95% വരെ സിലിക്ക ആണ്. വളരെ ഭാരം കുറവുള്ളതും, അതേസമയം വളരെയധികം പ്രതലവിസ്തീർണ്ണമുള്ളതുമായ ഈ ചാരം പലവിധ വ്യാവസായിക ആവശ്യങ്ങൾക്കും ഉപയോഗിക്കുന്നുണ്ട്. കെട്ടിടനിർമ്മാണ മേഖലയിൽ ബലപ്പെടുത്തൽ ഘടകം ആയി ഇത് ഉപയോഗിക്കുന്നു.
ഉമിക്കരി
ഉമി കരിച്ച്, ചാരമാകുന്നതിനുമുമ്പ് തണുപ്പിച്ചെടുക്കുന്ന "ഉമിക്കരി" കേരളത്തിൽ  ദന്തധാവനത്തിനുള്ള ഒരു ചൂർണ്ണമായി (പൊടി) പരക്കെ ഉപയോഗിച്ചിരുന്നു.
പുറത്തേക്കുള്ള കണ്ണികൾ
വർഗ്ഗം:അരി Kelobot
മരോട്ടിച്ചാൽ വെള്ളച്ചാട്ടം
thumb|right|325px| മരോട്ടിച്ചാൽ വെള്ളച്ചാട്ടം.
തൃശ്ശൂർ ജില്ലയിലെ പുത്തൂർ പഞ്ചായത്തിൽ സ്ഥിതി ചെയ്യുന്ന ഒരു വിനോദ സഞ്ചാര കേന്ദ്രമാണ് മരോട്ടിച്ചാൽ വെള്ളച്ചാട്ടം. തൃശ്ശൂർ പട്ടണത്തിൽ നിന്നും ഏകദേശം 15 കിലോമീറ്റർ അകലെയാണ് ഇത്. മഴക്കാലത്ത് വളരെ മനോഹരമായ ദൃശ്യങ്ങളാണ് പ്രകൃതി ഇവിടെ ഒരുക്കുന്നത്. ചെറുതും വലുതും ആയ നിരവധി വെള്ളച്ചാട്ടങ്ങൾ ഉണ്ടെന്നതാണ് ഇവിടുത്തെ പ്രത്യേകത. പക്ഷേ വേനൽക്കാലത്ത് ഇവിടെ കാര്യമായ വെള്ളമുണ്ടാകാറില്ല. നാലു കിലോ മീറ്ററോളം കാട്ടിലൂടെ സഞ്ചരിച്ചു വേണം പ്രധാന വെള്ളച്ചാട്ടത്തിനരികിലെത്താൻ. ഈ വെള്ളച്ചാട്ടത്തിനടുത്തേക്കുള്ള ഒറ്റയടി കാനന പാതയിലുടെ നടക്കുന്പോൾ പലയിടത്തായി ചെറു വെള്ളച്ചാട്ടങ്ങൾ കാണാനാകും. പ്രധാന വെള്ളച്ചാട്ടത്തിലേക്കുള്ള യാത്ര താരതമ്യേന ദുഷ്കരമാണെന്നതിനാൽ കുടുംബായി വരുന്നവർ പലപ്പോഴും ഈ വെള്ളച്ചാട്ടങ്ങൾ കണ്ട് മടങ്ങുകയാണ് പതിവ്. പ്രദേശവാസികൾ കുത്ത് എന്ന വിളിക്കുന്ന പ്രധാന വെള്ളച്ചാട്ടം അതിമനോഹരമായ കാഴ്ചയാണ്. വെള്ളച്ചാട്ടത്തിന് സമാന്തരമായുള്ള വലിയ പാറക്കെട്ടിൽ നിന്നാൽ ഒരു വശത്ത് കാടിൻറെ ഭംഗിയും മറു വശത്ത് വെള്ളച്ചാട്ടവും കണ്ട് ആസ്വദിക്കാം. വെള്ളം കുതിച്ചു ചാടുന്ന ഇടത്തേക്കും മുകൾഭാഗത്തേക്കും സഞ്ചാരികൾക്ക് എത്തിച്ചേരാൻ കഴിയുമെന്നതും ഇവിടുത്തെ പ്രത്യേകതയാണ്.
അവലംബം
വർഗ്ഗം:കേരളത്തിലെ വെള്ളച്ചാട്ടങ്ങൾ വർഗ്ഗം:തൃശ്ശൂർ ജില്ലയിലെ വിനോദസഞ്ചാരകേന്ദ്രങ്ങൾ
Marottichal
കോട്ടയം ഭാസി
ഒന്നാം കേരളാ നിയമസഭയിൽ കോട്ടയം നിയോജകമണ്ഡലത്തെ പ്രതിനിധീകരിച്ച കമ്മ്യൂണിസ്റ്റുകാരനായ രാഷ്ട്രീയ പ്രവർത്തകനാണ് കോട്ടയം ഭാസി എന്നറിയപ്പെടുന്ന പി. ഭാസ്കരൻ നായർ. 1912 ഡിസംബർ 25നായിരുന്നു ഭാസി ജനിച്ചത്. 1952-56 വരെ തിരുക്കൊച്ചി നിയമസഭയിലും ഭാസി അംഗമായിരുന്നു.
ആദ്യകാലങ്ങളിൽ കോൺഗ്രസ് അനുഭാവിയായിരുന്ന ഭാസി പിന്നീട് സി.പി.ഐ.യിൽ ചേർന്നു. എ.ഐ.സി.സി. അംഗം, കോട്ടയം മുനിസിപ്പൽ കൗൺസിലർ, കോട്ടയം ഡി.സി.സി. പ്രസിഡന്റ്, എന്നീ നിലകളിൽ പ്രവർത്തിച്ചിരുന്നു. വിലക്ക് ലംഘിച്ച് സമരം നടത്തിയതിന് 1942-ൽ ഭാസിയേ പോലീസ് അറസ്റ്റ് ചെയ്തിരുന്നു.
അവലംബം
വർഗ്ഗം:1912-ൽ ജനിച്ചവർ വർഗ്ഗം: 1981-ൽ മരിച്ചവർ വർഗ്ഗം:ഡിസംബർ 25-ന് ജനിച്ചവർ വർഗ്ഗം:മരിച്ച ദിവസം ഇല്ലാത്ത ജീവചരിത്രലേഖനങ്ങൾ
വർഗ്ഗം:ഒന്നാം കേരള നിയമസഭാംഗങ്ങൾ വർഗ്ഗം:കേരളത്തിലെ സി.പി.ഐ. പ്രവർത്തകർ വർഗ്ഗം:തിരു-കൊച്ചി നിയമസഭാംഗങ്ങൾ
കബ്ബല്ല
thumb|350px|right|'കബ്ബല്ല'-യിലെ ദൈവപ്രത്യക്ഷ ശ്രേണിയുടെ വിന്യാസവൃക്ഷം (schematic tree)
യഹൂദപശ്ചാത്തലത്തിൽ ഉദ്ഭവിച്ച ഒരു ഗൂഢജ്ഞാനമാർഗ്ഗവും, അനുഷ്ഠാനസഞ്ചയവും, ചിന്താപദ്ധതിയുമാണ് കബ്ബല്ല. യഹൂദപാരമ്പര്യത്തിന്റെ അവിഭക്തഘടകമെന്ന നിലയിൽ മതപരമായി തുടങ്ങിയ കബ്ബല്ല, ക്രമേണ ക്രിസ്തീയ, നവയുഗ (New Age), താന്ത്രിക (occultist), ധർമ്മസമന്വയ (Syncretic) പാരമ്പര്യങ്ങളിലേക്കു സംക്രമിച്ചു. കബ്ബല്ലയുടെ നിർവചനം, വിവിധ ശ്രേണികളിൽ പെട്ട അനുയായികളുടെ പാരമ്പര്യങ്ങളേയും ലക്ഷ്യങ്ങളേയും ആശ്രയിച്ച് വ്യത്യസ്തമായിരിക്കുമെങ്കിലും എല്ലാറ്റിനും ആധാരമായിരിക്കുന്ന അനന്ത-സനാതന-നിഗൂഢതയും അതിന്റെ സൃഷ്ടിയായ നശ്വരലോകവും തമ്മിലുള്ള ബന്ധത്തെ വിശദീകരിക്കാൻ ശ്രമിക്കുന്ന ഒരു നിഗൂഢജ്ഞാനസഞ്ചയമെന്ന് അതിനെ വിശേഷിപ്പിക്കാം. പ്രപഞ്ചസ്വഭാവം, മനുഷ്യാവസ്ഥ, ഉണ്മയുടെ സ്വഭാവ-ലക്ഷ്യങ്ങൾ എന്നിവയുമായി ബന്ധപ്പെട്ട സത്താ-സമസ്യകളെ നിർവചിക്കാനാണ് 'കബ്ബല്ല'-യുടെ ശ്രമം. ഈ സങ്കല്പങ്ങളുടെ ഗ്രഹണത്തിനു സഹായകമായ മാർഗ്ഗങ്ങൾ നിർദ്ദേശിച്ചുകൊണ്ട്, ആത്മസാക്ഷാത്കാരത്തെ സഹായിക്കാനും അതു ശ്രമിക്കുന്നു. കബ്ബാല്ലിസ്റ്റ് പാരമ്പര്യത്തിലെ മുഖ്യരചനയായ 'സൊഹാർ', പ്രാർത്ഥനാനിരതമായ ആത്മീയതയ്ക്കു പ്രാധാന്യം കല്പിക്കുകയും പ്രാർത്ഥനയുടെ ഫലക്ഷമതയെക്കുറിച്ച് പ്രബോധിപ്പിക്കുകയും ചെയ്യുന്നു.
ചില മതശാഖകളുമായി, പ്രത്യേകിച്ച് യഹൂദമതവുമായി ഗാഢബന്ധം പുലർത്തുന്നെങ്കിലും, ഒരു മതമോ, മതശാഖയോ ആയി കബ്ബല്ലയെ പരിഗണിക്കുക വയ്യ. വ്യവസ്ഥാപിത യഹൂദപാരമ്പര്യത്തിനുള്ളിൽ അത്, യോഗാത്മധാർമ്മികതയുടെ (Mystical reliegion) അടിത്തറയായിരിക്കുന്നു. തങ്ങളുടെ നിഗൂഢപ്രബോധനങ്ങളുടെ വിശദീകരണത്തിന് കബ്ബാലിസ്റ്റുകൾ മിക്കവാറും ആശ്രയിക്കുന്നത് ക്ലാസ്സിക്കൽ യഹൂദസ്രോതസ്സുകളെയാണ്. ഈ പ്രബോധനങ്ങൾ, എബ്രായബൈബിളിലേയും റബൈനികസാഹിത്യത്തിലേയും ഗോപ്യസത്യങ്ങളെ വെളിപ്പെടുത്തുകയും യഹൂദധർമ്മത്തിലെ അനുഷ്ഠാനങ്ങളുടെ പ്രസക്തി വിശദീകരിക്കുകയും ചെയ്യുന്നതായി, യഹൂദപാരമ്പര്യത്തിൽ പെട്ട കബ്ബാലിസ്റ്റുകൾ അവകാശപ്പെടുന്നു. യഹൂദേതരപശ്ചാത്തലങ്ങളിൽ കബ്ബല്ല-ലിഖിതങ്ങൾ, വ്യവസ്ഥാപിത ധാർമ്മികതയിലെ ലിഖിതസഞ്ചയങ്ങൾക്കു പുറത്ത് വായിക്കപ്പെടുന്നു.